cyanic-selkie/wikianc huggingface dataset:
തെക്കൻ കാട്ടുമൈന
തെക്കൻ കാട്ടുമൈനയുടെ   ഇംഗ്ലീഷ് നാമം Southern Hill Myna എന്നും ശാസ്ത്രീയ നാമം Gracula indica എന്നുമാണ്. നാട്ടുമൈനയോട് ആണ് ഏറ്റവും സാദൃശ്യം. നാട്ടുമൈനയുടേതിനേക്കാൾ ദേഹത്തിനു വണ്ണമുണ്ട് .ചിറകിൽ വെള്ളപ്പൊട്ടുണ്ട്. പച്ച, നീല, ഊത എന്നീ നിറങ്ങൾ കൂടിക്കലർന്ന കറുപ്പാണ് ദേഹം  മുഴുവൻ. കണ്ണിനു താഴെയും പിടലിയിലും കാണുന്ന മഞ്ഞനിറമാണ് തിരിച്ചറിയാനുള്ള പ്രധാന ലക്ഷണം. കൊക്കും കാലുകളും മഞ്ഞനിറത്തിലുള്ളവയാണ്.
ശബ്ദം
ഉച്ചരിക്കുന്ന പലശബ്ദങ്ങൾക്കും നാട്ടുമൈനയോടു സാദൃശ്യം ഉണ്ട്, എങ്കിലും അതിനേക്കാൾ നാലഞ്ചു മടങ്ങു ഉച്ചത്തിലാണ് ശബ്ദിക്കുക. ചെവി തുളയ്ക്കുന്ന ചൂളംവിളികളും, താഴ്ന്ന സ്വരത്തിലുള്ള  മൂളലുകളും, അതി പരുക്കനായ ശബ്ദങ്ങളും എല്ലാം കൂട്ടിക്കലർത്തിയാണ് ശബ്ദിക്കുക.
ആഹാരം
ചെറുപ്രാണികൾ, പലതരത്തിലുള്ള ഫലങ്ങൾ, പൂന്തേൻ എന്നിവയാണ് മുഖ്യാഹാരം.
പ്രജനനം
ജനുവരിക്കും ജൂണിനും ഇടയിലാണ് പ്രജനനം. ഓരോ തവണയും രണ്ടോ മൂന്നോ മുട്ടകളാണ് ഇടുക. വന്മരങ്ങളിൽ ഉള്ള മാളങ്ങളിലാണ് കൂടുണ്ടാക്കുന്നത്. മറ്റുപക്ഷികളുടെ മാളങ്ങൾ തട്ടിയെടുക്കുന്നതിൽ സമർത്ഥനാണ്
അവലംബം
വർഗ്ഗം:മൈനകൾ
തോപ്പിൽ മുഹമ്മദ് മീരാൻ
ജീവിതരേഖ
1944 സെപ്‌റ്റംബർ 26-ന്‌ കന്യാകുമാരി ജില്ലയിലെ തേങ്ങാപ്പട്ടണത്ത്‌ ജനിച്ചു. നാഗർകോവിൽ എസ്‌.ടി. ഹിന്ദു കോളജിൽ നിന്ന്‌ ഇക്കണോമിക്‌സിൽ ബി.എ. പൂർത്തിയാക്കി. വ്യാപാരിയായിരുന്നു. മലയാളത്തിലെഴുതിയത് തമിഴിൽ പരിഭാഷപ്പെടുത്തുകയാണ് ഇദ്ദേഹത്തിന്റെ രചനാ രീതി. ആറു നോവലും അഞ്ചു കഥാസമാഹാരങ്ങളും വിവർത്തനങ്ങളുമടക്കം കടലോരഗ്രാമത്തിൽ കതൈ, ഇംഗ്ലീഷ്‌, മലയാളം, തെലുങ്ക്‌, കന്നഡ ഭാഷകളിലേക്കു വിവർത്തനം ചെയ്യപ്പെട്ടു. ഇംഗ്ലീഷ്‌ വിവർത്തനമായ ദി സ്‌റ്റോറി ഒഫ്‌ എ സീസൈഡ്‌ വില്ലേജ്‌ ക്രോസ്‌വേഡ്‌ അവാർഡിന്‌ ഷോർട്ട്‌ലിസ്‌റ്റ്‌ ചെയ്യപ്പെട്ടു.
പുറം കണ്ണികൾ
വർഗ്ഗം:1944-ൽ ജനിച്ചവർ
വർഗ്ഗം:സെപ്റ്റംബർ 26-ന് ജനിച്ചവർ
വർഗ്ഗം:തമിഴ് നോവലെഴുത്തുകാർ വർഗ്ഗം:തമിഴ് ചെറുകഥാകൃത്തുക്കൾ
ടമർ അബകേലിയ
ടമർ അബകേലിയ (ആഗസ്റ്റ്19, 1905 – മേയ്14, 1953) ജോർജിയൻ ശില്പി, വ്യാഖ്യാതാവ്, തിയറ്റർ ഡിസൈനർ എന്നീ നിലകളിൽ പ്രശസ്തയായിരുന്നു. 1942-ൽ ജോർജിയൻ എസ്എസ്ആർ ഹോണേർഡ് ആർട്ടിസ്റ്റ് എന്ന ബഹുമതി നൽകുകയുണ്ടായി.
ജീവിതരേഖ
ടമർ അബകേലിയയുടെ പിതാവ് ജോർജിയൻ എസ്എസ്ആർ ലെ ചീഫ് പ്രോസിക്യൂട്ടിംഗ് ഓഫീസർ ആയ ഗ്രിഗോൾ അബകേലിയ ആയിരുന്നു. 1938-ൽ ജോസഫ് സ്റ്റാലിന്റെ ഗ്രേറ്റ് പർജിൽ വെടിയേറ്റ അവരുടെ അമ്മാവൻ ലോസെബ് അബകേലിയ പ്രശസ്തനായ ജോർജിയൻ ട്യൂബർകുലോസിസ് സ്പെഷ്യലിസ്റ്റായിരുന്നു. സാമൂഹിക കവിയും നാടക രചയിതാവുമായ കാർലോ കലാട്സെ (1907–1988) ആയിരുന്നു വിവാഹം കഴിച്ചിരുന്നത്. ശില്പിയായ ഗുൽഡ കലാട്സെ പുത്രനാണ്.
1953-ൽ ടിബിലിസിയിൽ വച്ച് അന്തരിച്ച അബകെലിയയെ അവിടെ ഡിഡ്യൂബ് പന്തീയോനിൽ സംസ്കരിച്ചു.
അവലംബം
വർഗ്ഗം:1905-ൽ ജനിച്ചവർ വർഗ്ഗം:1953-ൽ മരിച്ചവർ വർഗ്ഗം:സോവിയറ്റ് ശിൽപികൾ വർഗ്ഗം:സോവിയറ്റ് കലാകാരന്മാർ
ധ്രുവൻ (നടൻ)
മലയാളത്തിലെ ഒരു ചലച്ചിത്ര അഭിനേതാവാണ് ധ്രുവൻ . ഡിജോ ജോസ് ആന്റണി സംവിധാനം ചെയ്തു 2018ൽ പുറത്തിറങ്ങിയ ക്വീൻ എന്ന ചലച്ചിത്രത്തിലൂടെയായിരുന്നു ധ്രുവന്റെ അരങ്ങേറ്റം.
അവലംബം
വർഗ്ഗം:മലയാളചലച്ചിത്രനടന്മാർ
അദിൽ ഹുസൈൻ
അസമിൽനിന്നുള്ള ഒരു ഒരു ഇന്ത്യൻ സ്റ്റേജ്, ടെലിവിഷൻ, സിനിമാ നടനാണ് അദിൽ ഹുസൈൻ (আদিল হুছেইন; ജനനം 5 ഒക്ടോബർ 1963). തദ്ദേശീയ മുഖ്യധാരാ ഹിന്ദി സിനിമകളിലും ആർട്ട് ഹൗസ് സിനിമകളിലും അദ്ദേഹം അഭിനയിച്ചിട്ടുണ്ട്. ലൈഫ് ഓഫ് പൈ, ദി റിലക്ടന്റ് ഫണ്ടമെന്റലിസ്റ്റ് മുതലായ അന്താരാഷ്ട്ര സിനിമകളിൽ പ്രവർത്തിച്ചിട്ടുമുണ്ട്.
അവലംബം
വർഗ്ഗം:1963-ൽ ജനിച്ചവർ വർഗ്ഗം:ഒക്ടോബർ 5-ന് ജനിച്ചവർ
പത്മശ്രീ ലഭിച്ചവരുടെ പട്ടിക(1954-59)
പദ്മശ്രീ അവാർഡ് സ്വീകർത്താക്കളുടെ പട്ടിക
അവലംബം
വർഗ്ഗം:ഇന്ത്യൻ പുരസ്കാരങ്ങൾ വർഗ്ഗം:പത്മശ്രീ പുരസ്കാരം ലഭിച്ചവർ
കല്ലുരുട്ടിക്കാട
നീർപ്പക്ഷികളുടെ കൂട്ടത്തിലെ ദൃഡഗാത്രനായ ചെറിയ പക്ഷികളിൽ ഒന്നാണ് കല്ലുരുട്ടിക്കാട (Ruddy Turnstone). ശാസ്ത്രീയ നാമം : Arenaria interpres. വടക്കേ അമേരിക്ക, യൂറോപ്പ്, ഏഷ്യാ പസഫിക്ക് തുടങ്ങി ലോകമാകമാനം കാണപ്പെടുന്ന ഈ പക്ഷി ഉയർന്ന ദേശാടന സ്വഭാവം പുലർത്തുന്നവയാണ്. ശിശിരകാലത്ത് തെക്കൻ തീരത്തേക്ക് കൂട്ടത്തോടെ പറക്കുന്ന ഇവ ശൈത്യം തീരുന്നതോടെ തിരികെ പോകാറുണ്ട്.
ശരീരപ്രകൃതി
22 മുതൽ 24 സെന്റി മീറ്റർ നീളവും 50 മുതൽ 57 സെന്റി മീറ്റർ ചിറകളവും 85 മുതൽ 150 ഗ്രാം വരെ തൂക്കവും ഉള്ള ഇവയുടെ കൊക്കുകൾ 2 മുതൽ 2.5 സെന്റി മീറ്റർ നീളമുള്ളതും ലോഹസമാനവും ആപ്പ് ആകൃതിയുള്ളവയുമാണ്. കുറിയ കാലുകൾക്ക് തെളിമയുള്ള ഓറഞ്ച് നിറവും 3.5 വരെ നീളവും ഉണ്ടാകും. കറുപ്പും വെളുപ്പും കലർന്ന തൂവൽക്കുപ്പായത്താൽ കാണപ്പെടുന്ന ഇവയുടെ പ്രജനന കാലത്ത് തൂവലുകൾ ചുവപ്പ് കലർന്ന തവിട്ട് നിറമുള്ളതാകും. ഇവയുടെ തല വെളുത്ത നിറത്തിലുള്ളതും മൂർദ്ധാവ് കറുത്ത വരകൾ നിറഞ്ഞവയുമാണ്. മുഖത്ത് കറുത്ത നിറമുള്ള പാടുകൾ കാണാം. മാറിടം കറുപ്പ് നിറത്തിൽ തുടങ്ങി താഴേക്ക് വ്യാപിക്കുന്നതോടെ വെളുത്ത നിറമുള്ളതുമാണ്. ശരീരത്തിന്റെ കീഴ്ഭാഗം പൂർണ്ണമായും വെളുത്തതാണ്. പറക്കുമ്പോൾ ചിറകറ്റത്ത് വെളുത്ത അടയാളങ്ങൾ കാണാം. വാലിലെ മേൽ തൂവലുകളിൽ ഇരുണ്ട പട്ടകൾ കാണാൻ കഴിയും. പെൺ പക്ഷികൾ മങ്ങിയ നിറമുള്ളവയും തല തവിട്ടുകലർന്നതും സമൃദ്ധമായ വരകളോടു കൂടിയതുമാണ്.
ആഹാരവും ആഹാര സമ്പാദനവും
ആറു തരത്തിലാണ് ഇവയുടെ ആഹാര സമ്പാദനം.
സ്വന്തം മേഖലയിൽ ആധിപത്യം പുലർത്താൻ ഇഷ്ടപ്പെടുന്നവയാണ് കല്ലുരുട്ടിക്കാടകൾ. കൂട്ടത്തിൽ തന്നെ പ്രായം കുറഞ്ഞ പക്ഷികൾക്ക് മേൽ പോലും ഇവ ആധിപത്യ സ്വഭാവം പ്രകടിപ്പിക്കാറുണ്ട്. കൂട്ടത്തിലെ ആധിപത്യ സ്വഭാവം ഇരതേടലിലും ഇവ വേറിട്ടു നിൽക്കുന്നു.
ജീവിത ദൈർഘ്യവും സ്വഭാവ സവിശേഷതയും
9 വർഷത്തിനു മേൽ ജീവിതദൈർഘ്യമുള്ളവയാണ് കല്ലുരുട്ടിക്കാടകൾ. 19 വർഷവും 2 മാസവും വരെ ജീവിച്ചിരുന്നതായി രേഖപ്പെടുത്തിയിട്ടുണ്ട്.
ഏകപത്‌നിത്വ സമ്പ്രദായം പുലർത്തുന്ന ഇവ ഒരു പ്രജനനകാലത്തിനു മേൽ ഒരേ ഇണയോടൊപ്പം ജീവിക്കുന്നതായി കണ്ടെത്തിയിട്ടുണ്ട്. ആഴം കുറഞ്ഞ കുഴികളിൽ ഇലകൾ കൊണ്ട് മെത്തയൊരുക്കിയാണ് ഇവ കൂടുകൂട്ടുന്നത്. 11 സെന്റി മീറ്റർ വരെ വിസ്താരവും 3 സെന്റി മീറ്റർ ആഴവും ഉള്ളവയാണ് ഇവയുടെ കൂടുകൾ. തീരത്തോട് ചേർന്ന് പാറകളോടു കൂടിയതോ ഉറപ്പുള്ളതോ നീർവാഴ്ചയില്ലാത്തതോ ആയ പ്രതലമാണ് ഇവ കൂടുണ്ടാക്കാൻ തെരഞ്ഞെടുക്കുക. അനേകം ഇണകൾ കൂടി കൂട്ടമായിട്ടാണ് ഇവ കൂടൊരുക്കുക.
പ്രജനനം
2 മുതൽ 5 മുട്ടകൾ വരെയാണ് ഒരു പ്രജനനകാലത്ത് ഇവ ഇടുക. സാധാരണയായി നാലു മുട്ടകളാണ് ഉണ്ടാകുക. 41 മില്ലി മീറ്റർ നീളവും 29 മില്ലി മീറ്റർ വീതിയും ഉള്ള മുട്ടകൾക്ക് 18 ഗ്രാമോളം തൂക്കമുണ്ടാകും. മൃദുത്വവും തിളക്കവും ഉള്ളവയാണ് ഓവൽ ആകൃതിയിലെ മുട്ടകൾ. പച്ച കലർന്ന തവിട്ടു നിറമുള്ള മുട്ടകളിൽ കടുത്ത തവിട്ടു പുള്ളിക്കുത്തുകൾ ഉണ്ടാകും. വലിയ പ്രതലത്തിൽ പുള്ളിക്കുത്തുകൾ കൂടുതലായി കാണാം. 22 മുതൽ 24 ദിവസം വരെയാണ് അടയിരിക്കൽ കാലം. പെൺ പക്ഷികളാണ് അടയിരിക്കുന്നതെങ്കിലും അവസാന ദിവസങ്ങൾ എത്തുമ്പോൾ ആൺ പക്ഷികളും സഹായത്തിനെത്താറുണ്ട്. മുട്ട വിരിഞ്ഞെത്തുന്ന കുഞ്ഞുങ്ങൾ ഉടൻ തന്നെ കൂടു വിട്ടു പുറത്തേക്ക് പോകാറുണ്ട്. കടുത്ത തവിട്ടു പുള്ളികളോടു കൂടിയ മങ്ങിയ മഞ്ഞ നിറമുള്ള മേൽഭാഗവും വെള്ള നിറത്തിലെ കീഴ്ഭാഗവും ഉള്ളവയാണ് കുഞ്ഞുങ്ങൾ. മാതാപിതാക്കളുടെ മേൽനോട്ടത്തിൽ, പ്രത്യേകിച്ച് ആൺ പക്ഷിയുടെ സംരക്ഷണത്തിൽ ഇവ ഇര തേടിത്തുടങ്ങും. 19 മുതൽ 21 ദിവസമാകുന്നതോടെ ഇവ പറക്കമുറ്റാറാകും.
സംരക്ഷണം
ആഫ്രിക്കൻ യൂറേഷ്യൻ ദേശാടന നീർപ്പക്ഷി സംരക്ഷണ കരാർ പ്രകാരം സംരക്ഷിച്ചിട്ടുള്ള പക്ഷിയാണ് കല്ലുരുട്ടിക്കാട.
അവലംബങ്ങൾ
വർഗ്ഗം:ദേശാടനപ്പക്ഷികൾ വർഗ്ഗം:കേരളത്തിലെ പക്ഷികൾ വർഗ്ഗം:മണലൂതികൾ വർഗ്ഗം:നീർപ്പക്ഷികൾ വർഗ്ഗം:തീരദേശ പക്ഷികൾ വർഗ്ഗം:യൂറോപ്പിലെ പക്ഷികൾ വർഗ്ഗം:ജപ്പാനിലെ പക്ഷികൾ വർഗ്ഗം:പാകിസ്താനിലെ പക്ഷികൾ വർഗ്ഗം:ഫിലിപ്പീൻസിലെ പക്ഷികൾ വർഗ്ഗം:ഓസ്ട്രേലിയയിലെ പക്ഷികൾ വർഗ്ഗം:ടാസ്മേനിയയിലെ പക്ഷികൾ വർഗ്ഗം:തുർക്കിയിലെ പക്ഷികൾ വർഗ്ഗം:കാമറൂണിലെ പക്ഷികൾ വർഗ്ഗം:പശ്ചിമ സഹാറയിലെ പക്ഷികൾ
കാജി (നേപ്പാൾ)
ലഘുചിത്രം| കാജി വംശിധർ കാലു പാണ്ഡെ, ഗൂർഖ സാമ്രാജ്യത്തിലെ കാജി, നേപ്പാളിൽ നിന്നുള്ള പരക്കെ അറിയപ്പെടുന്ന കാജികളിൽ ഒരാൾ കാജി ( काजी  ) 1768 നും 1846 നും ഇടയിൽ ഗൂർഖ രാജ്യത്തിന്റെയും (1559-1768) നേപ്പാൾ രാജ്യത്തിന്റെയും പ്രഭുക്കന്മാർ ഉപയോഗിച്ച സ്ഥാനവും പദവിയും ആയിരുന്നു. മറ്റ് പല സമകാലിക രാജ്യങ്ങളും അവരുടെ മന്ത്രിമാർക്ക് ഇതേ പദവി ഉപയോഗിച്ചു.
പദോൽപ്പത്തി
ചരിത്രകാരൻ മഹേഷ് ചന്ദ്ര റെഗ്മി അഭിപ്രായപ്പെടുന്നത്, കാജി സംസ്കൃത പദമായ കാരിയിൽ നിന്നാണ് ഉത്ഭവിച്ചതെന്ന്.
ചരിത്രം
ഫ്രാൻസിസ് ബുക്കാനൻ-ഹാമിൽട്ടണിന്റെയും ഡില്ലി രാമൻ റെഗ്മിയുടെയും അഭിപ്രായത്തിൽ നേപ്പാളിൽ സർക്കാർ രൂപീകരിക്കുന്നത് 4 കാജിമാരാണ്. റാണാ ബഹാദൂർ ഷാ രാജാവിന്റെ ഭരണത്തിൽ, 4 കാജിമാരെ നിയമിക്കുകയും രാജാവിന്റെയും ചൗതരിയയുടെയും നേതൃത്വത്തിൽ പ്രവർത്തിക്കുകയും ചെയ്തു. റാണാ ബഹാദൂർ രാജാവ് തന്റെ പ്രായപൂർത്തിയാകാത്ത മകൻ ഗീർവാൻ യുദ്ധ ബിക്രം ഷായ്ക്ക് വേണ്ടി സ്ഥാനത്യാഗം ചെയ്തതിന് ശേഷം കാജികൾ ഉൾപ്പെടെയുള്ള ഉദ്യോഗസ്ഥരുടെ എണ്ണം മാറി. ഭീംസെൻ ഥാപ്പയുടെ ഭരണകാലത്ത്, യഥാക്രമം തീരുമാനങ്ങൾ എടുക്കുന്ന ബോഡിയായും സൈനിക മേധാവിയായും ഗവർണർമാരായും പ്രവർത്തിച്ചിരുന്ന കാജിമാരുടെ അകവും പുറവും ഉണ്ടായിരുന്നു. ഗവർണർമാരായി ഭരണം നടത്താൻ കാജിയും ചൗതരിയയും ബഡാ ഹക്കിമും നിയമിക്കപ്പെട്ടു. ഗവൺമെന്റിന്റെ ആന്തരിക വൃത്തത്തിന്റെ സ്ഥാനത്ത് ഒരു കുടുംബത്തിനും പൂർണ്ണമായ ആധിപത്യം ഉണ്ടായിരുന്നില്ല. എല്ലാ തപസ്, പാണ്ഡേസ്, ബാസ്നെറ്റ് എന്നിവരും ആന്തരിക വൃത്തത്തിൽ സമാനമായ ഓഹരികൾ കൈവശം വച്ചിരുന്നു.
മുൽക്കാജി
1806-ൽ റാണാ ബഹദൂർ ഷാ രാജാവ് മുഖ്തിയാർ സ്ഥാനം സൃഷ്ടിക്കുന്നതിനും നേപ്പാളിലെ ഭരണത്തെ പൂർണ്ണമായും നിയന്ത്രിക്കുന്നതിന് രാജ്യത്തിന്റെ എക്സിക്യൂട്ടീവ് അധികാരങ്ങൾ വഹിക്കുന്നതിനും മുമ്പ് മുഖ്യ ( മുൾ ) കാജി നേപ്പാൾ പ്രധാനമന്ത്രിക്ക് തുല്യനായി കണക്കാക്കപ്പെട്ടിരുന്നു. 1794-ൽ റാണാ ബഹദൂർ ഷാ രാജാവ് പ്രായപൂർത്തിയാകുകയും പുതുതായി നിയമിതനായ നാല് കാജിമാരിൽ കീർത്തിമാൻ സിംഗ് ബസ്ന്യാത്തിനെ മുഖ്യ ( മുൾ ) കാജിയായി നിയമിക്കുകയും ചെയ്തു, എന്നാൽ ദാമോദർ പാണ്ഡെയാണ് ഏറ്റവും സ്വാധീനമുള്ള കാജി. അഭിമാൻ സിംഗ് ബസ്ന്യാത്തിന്റെ പിൻഗാമിയായി കീർത്തിമാൻ മുഖ്യ കാജിയായി. 1801 സെപ്തംബർ 28-ന് രാജരാജേശ്വരി ദേവിയുടെ അനുയായികൾ കീർത്തിമാനെ രഹസ്യമായി കൊലപ്പെടുത്തി, അദ്ദേഹത്തിന്റെ സഹോദരൻ ബക്തവർ സിംഗ് ബസ്ന്യാത്, തുടർന്ന് മുഖ്യ ( മുൾ ) കാജി സ്ഥാനം നൽകി. പിന്നീട് ദാമോദർ പാണ്ഡെയെ രാജരാജേശ്വരി രാജ്ഞി മുഖ്യ കാജിയായി നിയമിച്ചു. 1804 മാർച്ചിൽ മുൽക്കാജി ദാമോദർ പാണ്ഡെയുടെ വധശിക്ഷയ്ക്ക് ശേഷം, രണജിത് പാണ്ഡെയെ മുൽക്കാജി (മുഖ്യ കാജി) ആയും ഭീംസെൻ ഥാപ്പയെ രണ്ടാം കാജിയായും ഷേർ ബഹദൂർ ഷാ മുൽ ചൗതാരിയയായും രംഗനാഥ് പൗഡേലിനെ രാജ് ഗുരുവായും (രാജകീയ ആചാര്യൻ) നിയമിച്ചു.
കാജി എന്ന പേരുള്ള ആളുകളുടെ പട്ടിക
സ്വന്തം പേരും മധ്യനാമമായും കാജി ചിലർ ഉപയോഗിച്ചു. ആദ്യ പേരും മധ്യനാമവും കാജി ഉള്ള പ്രമുഖ നേപ്പാളുകാർ:
ഗ്രന്ഥസൂചിക
വർഗ്ഗം:അധികാരപദവികൾ വർഗ്ഗം:നേപ്പാൾ ചരിത്രം വർഗ്ഗം:നേപ്പാൾ
കെ. രേഖ
മലയാള ചെറുകഥാകൃത്തുക്കളിലൊരാളാണ് കെ. രേഖ. മലയാള മനോരമയിൽ പത്ര പ്രവർത്തകയായിരുന്നു. ഇപ്പോൾ ബിഷപ്പ് മൂർ കോളജ്, മാവേലിക്കരയിൽ മലയാളം അധ്യാപികയാണ്. കേരള സാഹിത്യ അക്കാദമിയുടെ ഗീതാ ഹിരണ്യൻ അവാർഡ് അടക്കം നിരവധി പുരസ്കാരങ്ങൾ ലഭിച്ചിട്ടുണ്ട്.
ജീവിതരേഖ
1975 സെപ്തംബർ 30ന് തൃശ്ശൂർ ജില്ലയിലെ മുകുന്ദപുരം താലൂക്കിൽ ഇരിങ്ങാലക്കുടക്കടുത്ത് വെള്ളാനിയിൽ  അപ്പുക്കുട്ടൻ നായരുടെയും  വസുമതിയുടെയും മകളായി ജനിച്ചു.ഇരിങ്ങാലക്കുട ലിറ്റിൽ ഫ്ലവർ കോൺവെന്റ് സ്കൂളിലെ പ്രാഥമിക വിദ്യാഭ്യാസത്തിനു ശേഷം ശ്രീനാരായണ കോളേജ്, നാട്ടികയിൽ നിന്നും ഗണിതശാസ്ത്രത്തിൽ ബിരുദവും തൃശ്ശൂർ ശ്രീ കേരളവർമ്മ കോളേജ് നിന്നും മലയാള സാഹിത്യത്തിൽ ബിരുദാനന്തര ബിരുദവും കൊച്ചി കേരള പ്രസ് അക്കാദമിയിൽ നിന്നും ജേർണലിസത്തിൽ ഡിപ്ലോമയും നേടി.2000 ഫെബ്രുവരി 1 ന് മലയാള മനോരമയിൽ പത്രപ്രവർത്തകയായി ജോലിയിൽ പ്രവേശിച്ചു.2018 ജനുവരി മുതൽ ബിഷപ്പ് മൂർ കോളജ്, മാവേലിക്കര യിൽ അധ്യാപികയാണ്. ഭർത്താവ് മോഹൻലാൽ മലയാള മനോരമയിൽ അസിസ്റ്റന്റ് എഡിറ്റർ ആണ് മക്കൾ- മാധവൻ ഗോവിന്ദൻ (വിദ്യാർത്ഥികൾ)
പാനകം
പാനകം ഒരു മധുരപാനീയമാണ്. സാധാരണ ഹൈന്ദവ ക്ഷേത്രങ്ങളിൽ നിവേദ്യമായും ദാഹശമനിയായും ഉപയോഗിച്ചു വരുന്നു. ഇതുണ്ടാക്കാൻ വളരെ എളുപ്പമാണ്. ദേശവ്യതാസമനുസരിച്ച് ചേരുവകൾക്ക് മാറ്റമുണ്ട്. എന്നാലും താഴെ കൊടുത്തിരിക്കുന്ന ചേരുവകൾ പൊതുവായി കാണുന്നവയാണ്.
തയ്യാറാക്കുന്ന വിധം
ആദ്യമായി ശർക്കര വെള്ളം കൂട്ടിചേർത്ത് നന്നായി തിളപ്പിക്കുക. (ചിലയിടത്ത് പതിവില്ല). വാങ്ങി വെച്ചതിനു ശേഷം ചുക്ക്, കുരുമുളക് എന്നിവ മേമ്പൊടിയായി ചേർക്കുക. എരിവ് ഇവ ചേർക്കുന്നതിന് അനുസരിച്ചിരിക്കും. പൂർണ്ണമായും തണുക്കുന്നതിന് മുമ്പ് ചെറുനാരങ്ങ പിഴിഞ്ഞൊഴിക്കുക. പാനകം തയ്യാർ.
പുറം കണ്ണികൾ
വർഗ്ഗം:പാനീയങ്ങൾ വർഗ്ഗം:ക്ഷേത്രനിവേദ്യങ്ങൾ
പീഡ്മോണ്ട്
പീഡ്മോണ്ട്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് അലമേഡ കൗണ്ടിയിൽ സ്ഥിതിചെയ്യുന്നതും പ്രധാനമായ വാസഗേഹങ്ങളുള്ളതുമായ ഒരു ചെറിയ ഉപ-പ്രാന്തനഗരമാണ്. ഈ നഗരത്തെ പൂർണ്ണമായി വലയംചെയ്ത് ഓക്ക്ലാൻഡ് നഗരം നിലകൊള്ളുന്നു. 2010 ലെ സെൻസസ് പ്രകാരം ഈ നഗരത്തിലെ ജനസംഖ്യ 10,667 ആയിരുന്നു. ഫൂട്ട്ഹിൽ എന്നർ‌ത്ഥം വരുന്നതും ഇറ്റലി യിലെ പീഡ്മോണ്ട് എന്ന പ്രദേശത്തിന്റെ പേരിനെ ആസ്പദമാക്കിയുമാണ് നഗരത്തിന്റെ ഈ പേരു നൽകിയിരിക്കുന്നത്. 1907 ൽ സംയോജിപ്പിക്കപ്പെട്ട ഈ നഗരത്തിൽ 1920 കളിലും 1930 കളിലും കാര്യമായ വികസനം നടന്നിരുന്നു. പിഡ്മോണ്ട് യൂണിഫൈഡ് സ്കൂൾ ഡിസ്ട്രികറ്റിൽ (PUSD) മൂന്ന് പ്രാഥമിക വിദ്യാലയങ്ങൾ, ഒരു മിഡിൽ സ്കൂൾ, രണ്ട് ഹൈ സ്കൂളുകൾ എന്നിവ ഉൾപ്പെടുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ഫ്രാൻസ് വോൺ വിങ്കൽ
വലത്ത്‌|ലഘുചിത്രം| ഫ്രാൻസ് വോൺ വിങ്കൽ ബെർലെബർഗ് സ്വദേശിയായ ഒരു ജർമ്മൻ ഗൈനക്കോളജിസ്റ്റും പ്രസവചികിത്സകനുമായിരുന്നു ഫ്രാൻസ് കാൾ ലുഡ്‌വിഗ് വിൽഹെം വോൺ വിങ്കൽ (ജീവിതകാലം: 5 ജൂൺ 1837 - 31 ഡിസംബർ 1911).
1860-ൽ അദ്ദേഹം ബെർലിനിൽ നിന്ന് മെഡിക്കൽ ഡോക്ടറേറ്റ് നേടി, പിന്നീട് റോസ്റ്റോക്കിൽ ഗൈനക്കോളജി പ്രൊഫസറായി ജോലി ചെയ്തു (1864). 1872-ൽ ഡ്രെസ്ഡനിലെ കോനിഗ്ലിച്ചൻ ലാൻഡസെന്റ്ബിൻഡുങ്ഷൂളിന്റെ ഡയറക്ടറായി നിയമിക്കപ്പെട്ട അദ്ദേഹം, 1883 മുതൽ മ്യൂണിച്ച് സർവകലാശാലയിലെ ഫ്രൗൻക്ലിനിക്കിന്റെ ഡയറക്ടറായി. മ്യൂണിക്കിലെ അദ്ദേഹത്തിന്റെ വിദ്യാർത്ഥികളിലും സഹായികളിലും ഗൈനക്കോളജിസ്റ്റ് ജോസഫ് ആൽബർട്ട് അമൻ (1866-1919) ഉൾപ്പെടുന്നു.
1879-ൽ പകർച്ചവ്യാധി രൂപത്തിൽ വിവരിച്ച "വിൻകെൽസ് ഡിസീസ്" എന്ന രോഗത്തിന് അദ്ദേഹത്തിന്റെ പേര് ആണ് നൽകിയിരിക്കുന്നത്. "എപ്പിഡെമിക് ഹീമോഗ്ലോബിനൂറിയ ഓഫ് ദ ന്യൂ ബോൺ" എന്നാണ് ഇത് അറിയപ്പെടുന്നത്. "വിഗാൻഡ്-മാർട്ടിൻ-വിങ്കെൽ-ഹാൻഡ്ഗ്രിഫ്" എന്നറിയപ്പെടുന്ന ഒരു ജന്മ തന്ത്രവുമായും അദ്ദേഹത്തിന്റെ പേര് ബന്ധപ്പെട്ടിരിക്കുന്നു. ജസ്റ്റസ് ഹെൻറിച്ച് വിഗാൻഡ് (1769-1817), ഓഗസ്റ്റ് എഡ്വേർഡ് മാർട്ടിൻ (1847-1933) എന്നിവരോടൊപ്പം അദ്ദേഹത്തിൻ്റെ പേര് കൂടി ഈ നടപടിക്രമത്തിന് നൽകിയിരിക്കുന്നു.
ഡ്യൂഷെൻ ഗെസെൽഷാഫ്റ്റ് ഫൂർ ഗൈനക്കോളജി ആൻഡ് ഗെബർട്‌ഷിൽഫിന്റെ (ജർമ്മൻ സൊസൈറ്റി ഫോർ ഗൈനക്കോളജി ആൻഡ് ഒബ്‌സ്റ്റട്രിക്‌സ്) ആദ്യ പ്രസിഡന്റായിരുന്നു അദ്ദേഹം.
അവലംബം
വർഗ്ഗം:1911-ൽ മരിച്ചവർ വർഗ്ഗം:1837-ൽ ജനിച്ചവർ
മഴവിൽച്ചെടി
വെയിലടിക്കുമ്പോൾ വെട്ടിത്തിളങ്ങുന്ന പോലെ ഭംഗിയുള്ള ഒരു കീടഭോജി സസ്യമാണ് മഴവിൽച്ചെടി. . ഈ സസ്യം Rainbow Plant എന്നും അറിയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:കീടഭോജിസസ്യങ്ങൾ വർഗ്ഗം:ക്വീൻസ്ലാൻഡിലെ സസ്യജാലങ്ങൾ
എൻസിലാഡസ്
ശനിയുടെ ആറാമത്തെ വലിയ ഉപഗ്രഹമാണ് എൻസിലാഡസ്. 1789ൽ വില്യം ഹെർഷൽ ആണ് ഇതിനെ കണ്ടെത്തിയത്. പിന്നീട് 1980കളിൽ വോയേജർ പേടകങ്ങൾ ഇതിനു സമീപത്തു കൂടി കടന്നുപോകുന്നതു വരെ കാര്യമായ വിവരങ്ങളൊന്നും എൻസിലാഡസിനെ കുറിച്ച് അറിയുമായിരുന്നില്ല. ഇതിനെ വ്യാസം 500 കി.മീറ്റർ ആണെന്നും ഇത് ശനിയുടെ ഏറ്റവും വലിയ ഉപഗ്രഹമായ ടൈറ്റന്റെ പത്തിലൊന്നാണെന്നും ഇതിൽ പതിക്കുന്ന സൂര്യപ്രകാശത്തെ പൂർണ്ണമായും പ്രതിഫലിപ്പിക്കുന്നു എന്നും ഉള്ള വിവരങ്ങളെല്ലാം വോയെജർ ദൗത്യങ്ങളാണ് നൽകിയത്.
2005ൽ കാസ്സിനി എൻസിലാഡസിന്റെ സമീപത്തുകൂടി പറക്കാൻ തുടങ്ങിയതോടെ ഇതിനെ കുറിച്ചുള്ള വളരെയേറെ വിവരങ്ങൾ കിട്ടിത്തുടങ്ങി. ഇതിൽ ഏറ്റവും പ്രധാനപ്പെട്ടത് ഈ ഉപഗ്രഹത്തിന്റെ ദക്ഷിണധ്രുവപ്രദേശത്ത് വളരെ ഉയർന്ന തോതിലുള്ള ജലസാന്നിദ്ധ്യമുണ്ട് എന്ന വെളിപ്പെടുത്തലായിരുന്നു. ഈ ഭാഗത്തു നിന്ന് പുറത്തേക്കു വമിച്ചിരുന്ന നീരാവിയും അതിനോടൊപ്പം വന്ന ഉപ്പുപരലുകളും മഞ്ഞുകട്ടകളും പ്രത്യേകം ശ്രദ്ധിക്കപ്പെട്ടു. ഒരു സെക്കന്റിൽ 200കി.ഗ്രാം വീതമാണ് ഇവ പുറംതള്ളപ്പെടുന്നത്. ഇങ്ങനെ പുറംതള്ളുന്ന പദാർത്ഥങ്ങളാണ് ശനിയുടെ ഇ-റിങിൽ പ്രധാനമായും ഉള്ളത് എന്ന് കരുതപ്പെടുന്നു.
നിരീക്ഷണങ്ങളിൽ നിന്ന് എൻസിലാഡസ് ആന്തരികതാപം പുറത്തു വിടുന്നതായി കണ്ടെത്തിയിട്ടുണ്ട്. കൂടാതെ ഇതിന്റെ ദക്ഷിണധ്രുവപ്രദേശത്ത് വളരെ കുറച്ച് ചെറിയ ഗർത്തങ്ങളും കണ്ടെത്തിയിട്ടുണ്ട്. ഇതെല്ലാം കാണിക്കുന്നത് എൻസിലാഡസ് ഭൂമിശാസ്ത്രപരമായി സജീവമാണ് എന്നാണ്. വാതകഭീമന്മാരുടെ ഉപഗ്രഹങ്ങൾക്ക് അവയുടെ മറ്റു ഉപഗ്രഹങ്ങളുടെ സ്വാധീനഫലമായി ഭ്രമണവഴിയിൽ ചില കമ്പനങ്ങൾ അനുഭവപ്പെടാറുണ്ട്. എൻസിലാഡസിന് ഇപ്രകാരം ശനിയുടെ വലിപ്പം കൊണ്ട് നാലാമത്തെ ഉപഗ്രഹമായ ഡിയോണിന്റെയും ശനിയുടെയും സ്വാധീനഫലമായി വേലിയേറ്റ-വേലിയിറക്ക പ്രതിഭാസങ്ങൾ അനുഭവപ്പെടുന്നു. ഇതിന്റെ ഫലമായാണ് എൻസിലാഡസിന്റെ അന്തർഭാഗത്ത് താപോൽപാദനം നടക്കുന്നത്. 2014ൽ നാസ എൻസിലാഡസിന്റെ തെക്കുഭാഗത്ത് പ്രതലത്തിനു താഴെയായി വൻതോതിലുള്ള ദ്രവജലം കണ്ടെത്തുകയുണ്ടായി.
എൻസിലാഡസിന്റെ സമുദ്രത്തിൽ ഊർജ്ജസ്രോതസ്, പോഷകാംശങ്ങൾ, ജൈവതന്മാത്രകൾ എന്നിവ ഉള്ളതിന് ശക്തമായ തെളിവുകൾ കാസ്സിനി നൽകിയിട്ടുണ്ട്. ഈ അനുകൂലനങ്ങൾ കാരണം എൻസിലാഡസിനെ ഭൂമിക്കു പുറത്തുള്ള ജൈവസാധ്യതാ മേഖലയായി കണക്കാക്കുന്നു. വ്യാഴത്തിന്റെ ഉപഗ്രഹമായ യൂറോപ്പയിൽ ദ്രാവകാവസ്ഥയിലുള്ള ജലം കട്ടികൂടിയ മഞ്ഞുകട്ടകളാൽ കൂടുതൽ സുരക്ഷിതമാക്കപ്പെട്ടിരിക്കുന്നു. എങ്കിലും പുതിയ പഠനങ്ങൾ കാണിക്കുന്നത് യൂറോപ്പയും ചെറിയ തോതിൽ ജലശീകരങ്ങൾ പുറംതള്ളുന്നുണ്ട് എന്നു തന്നെയാണ്. എൻസിലാഡസിൽ നിന്ന് പുറത്തു വരുന്ന ജലത്തിന്റെയും മറ്റുവസ്തുക്കളുടെയും രാസപരിശോധനയിൽ നിന്നും മനസ്സികുന്നത് ഇതിന്റെ അന്തർഭാഗത്ത് ശിലാസാന്നിദ്ധ്യമുണ്ട് എന്നാണ്. ഇതിലെ ഊർജ്ജസ്രോതസ്സുകളെ കുറിച്ചും ജൈവസാന്നിദ്ധ്യത്തെ കുറിച്ചും കുറിച്ച് അറിയുന്നതിന് കൂടുതൽ വിപുലമായ പഠനങ്ങൾ ആവശ്യമാണ്.
കണ്ടെത്തലും നാമകരണവും
1789 ആഗസ്റ്റ് 28ന് ആണ് ഫ്രെഡറിക് വില്യം ഹെർഷൽ എൻസിലാഡസിനെ ആദ്യമായി തിരിച്ചറിയുന്നത്. ആദ്ദേഹം ആദ്യമായി നിർമ്മിച്ച 47ഇഞ്ച്(1.2മീ) ദൂരദർശിനി ഉപയോഗിച്ചായിരുന്നു ഇതിനെ കണ്ടെത്തിയത്. അന്നത്തെ ഏറ്റവും വലിയ ദൂരദർശിനിയായ ഈ ദൂരദർശിനി ഉപയോഗിച്ച് ആദ്യമായി നിരീക്ഷിച്ച ബഹിരാകാശവസ്തുവും എൻസിലാഡസ് ആയിരുന്നു. ഹെർഷൽ യഥാർത്ഥത്തിൽ 11787 തന്നെ എൻസിലാഡസിനെ കണ്ടിരുന്നു. 6.5 ഇഞ്ച് (16.5സെ.മീ) ദൂരദർശിനി ഉപയോഗിച്ച് ഇതിനെ ഒരു ഉപഗ്രഹമായി തിരിച്ചറിയാൻ കഴിയുമായിരുന്നില്ല. ഇതിന്റെ കുറഞ്ഞ കാന്തിമാനം (+11.7), ശനിയുമായുള്ള അടുപ്പം, ശനിയുടെ വലയം എന്നിവ ഇതിനെ ചെറിയ ദൂരദർശിനി ഉപയോഗിച്ച് ഭൂമിയിൽ നിന്ന് നിരീക്ഷിക്കുന്നത് വളരെ പ്രയാസകരമാക്കുന്നു. ശനിയുടെ വലയത്തിന്റെ തലത്തിന്റെ അതേ തലത്തിൽ തന്നെ എൻസിലാഡസും വന്നപ്പോഴാണ് ഇതിനെ ആദ്യം വ്യക്തമായി നിരീക്ഷിക്കാൻ കഴിഞ്ഞത്. ഈ സമയത്ത് വലയത്തിന്റെ പ്രഭ കാര്യമായി ബാധിക്കുകയുണ്ടായില്ല. എന്നാൽ ബഹിരാകാശയുഗം ആരംഭിച്ചതിനു ശേഷമാണ് ഇത്തരം ഉഹഗ്രഹങ്ങളെ കൂടുതൽ വ്യക്തമായി മനസ്സിലാക്കാൻ നമുക്കു കഴിഞ്ഞത്. ഹെർഷൽ എൻസിലാഡസിനെ കണ്ടെത്തിയെങ്കിലും പിണ്ഡം, സാന്ദ്രത, പ്രകാശപ്രതിഫലനശേഷി തുടങ്ങി കൂടുതൽ വിവരങ്ങൾ വോയേജർ ദൗത്യങ്ങളിലൂടെയാണ് മനസ്സിലാക്കാൻ കഴിഞ്ഞത്.
ഗ്രീക്ക് മിഥോളജിയിലെ ഒരു കഥാപാത്രമായ എൻസിലാഡസിന്റെ പേരാണ് ഇതിനു നൽകിയത്. വില്യം ഹെർഷലിന്റെ മകനായ ജോൺ ഹെർഷൽ ആണ് ഈ പേര് നിർദ്ദേശിച്ചത്. എൻസിലാഡസിന്റെ മറ്റു ഭാഗങ്ങൾക്ക് അന്താരാഷ്ട്ര ജ്യോതിശാസ്ത്ര സംഘടനയാണ് പേരുകൾ നൽകിയത്. റിച്ചാർഡ് ഫ്രാൻസിസ് ബർട്ടൺ ഇംഗ്ലീഷിലേക്ക് വിവർത്തനം ചെയ്ത ആയിരത്തൊന്നു രാവുകൾ എന്ന കൃതിയിൽ നിന്നാണ് ഇതിനു വേണ്ട പേരുകൾ കണ്ടെത്തിയത്. 1982ൽ എൻസിലാഡസിനടുത്തു കൂടി വോയേജർ കടന്നുപോയപ്പോൾ ലഭ്യമായ വിവരങ്ങളിൽ നിന്നാണ് 22 ഭാഗങ്ങൾക്കു പേരു നൽകിയത്. 2005ൽ കാസ്സിനി അടുത്തുകൂടി പറന്നപ്പോൾ കിട്ടിയ വിശദാംശങ്ങൾ ഉപയോഗിച്ച് 35 ഭാഗങ്ങൾക്കു പേരു നൽകി.
ഭ്രമണപഥം
ശനിയുടെ ആന്തരിക ഉപഗ്രഹങ്ങളിൽ ഒന്നാണ് എൻസിലാഡസ്. ശനിയിൽ നിന്നുള്ള അകലത്തിന്റെ അടിസ്ഥാനത്തിൽ പതിനാലാമത്തേതാണ് ഇത്. ശനിയുടെ ഏറ്റവും പുറത്തെ വലയമായ ഇ റിങിന്റെ ഏറ്റവും സാന്ദ്രത കൂടിയ ഭാഗത്തുകൂടിയാണ് ഇത് ഗ്രഹത്തെ ചുറ്റുന്നത്. ശനിയുടെ ഒരുപഗ്രഹമായ മിമാസ് ഈ വലയത്തിന്റെ തുടക്കത്തിലും മറ്റൊരു ഉപഗ്രഹമായ റീ ഇതിന്റെ അവസാനത്തിലുമാണ് സ്ഥിതിചെയ്യുന്നത്.
ശനിയുടെ കേന്ദ്രത്തിൽ നിന്ന് എൻസിലാഡസിലേക്കുള്ള ദൂരം 2,38,000കി.മീറ്റർ ആണ്. മിമാസ്, തെത്തീസ് എന്നിവയ്ക്കിടയിലാണ് ഇതിന്റെ സ്ഥാനം. 32.9 മണിക്കൂർ കൊണ്ടാണ് ശനിയെ ഒരു പ്രാവശ്യം ഭ്രമണം ചെയ്യുന്നത്. ഡിയോണിന്റെ സ്വാധീനഫലമായി ഇതിന്റെ ഭ്രമണപഥത്തിൽ ചെറിയ വ്യതിയാനങ്ങൾ സംഭവിക്കുന്നുണ്ട്. ഈ വ്യതിചലനങ്ങൾ ഇതിന്റെ ഓർബിറ്റൽ എക്സൻട്രിറ്റി പരിപാലിക്കുന്നതിനും താപോൽപാദനത്തിനും സഹായിക്കുന്നു.
ഇ വലയത്തിന്റെ സ്രോതസ്സ്
ശനിയുടെ ഏറ്റവും വലുതും പുറത്തു കിടക്കുന്നതുമായ വലയമാണ് ഇ വലയം. ഈ വലയം വളരെ നേർത്ത മഞ്ഞുകണങ്ങളാലും പൊടിപടലങ്ങളാലും നിർമ്മിക്കപ്പെട്ടതാണ്. മിമാസിന്റെ ഭ്രമണപഥത്തിൽ നിന്നും തുടങ്ങി റീയുടെ ഭ്രമണപഥം വരെ വ്യാപിച്ചു കിടക്കുന്നു. ചില നിരീക്ഷണങ്ങൾ ഇതിന്റെ വിസ്താരം ടൈറ്റന്റെ ഭ്രമണപഥത്തിനുമപ്പുറത്തേക്ക്, ഏകദേശം പത്തു ലക്ഷം കി.മീറ്റർ വരെ, വ്യാപിക്കുന്നുണ്ട് എന്ന അഭിപ്രായവും മുന്നോട്ടു വെയ്ക്കുന്നുണ്ട്. പതിനായിരം മുതൽ പത്തു ലക്ഷം വർഷങ്ങൾ വരെയാണ് ഇതിന്റെ ജീവിതകാലം എന്ന് മിക്ക ഗണിതമാതൃകകളും വ്യക്തമാക്കുന്നുണ്ട്. ഇതിലെ പദാർത്ഥങ്ങൾ വളരെയേറെ തിങ്ങിനിറഞ്ഞിരിക്കുന്നതിനാൽ സാന്ദ്രത വളരെ ഉയർന്നതാണ്. എൻസിലാഡസിന്റെ ഭ്രമണപഥം ഈ വലയത്തിന്റെ ഉള്ളിലൂടെയാണ്. ഇതിലെ പദാർത്ഥങ്ങളുടെ ഉറവിടം എൻസിലാഡസ് ആണെന്ന് പല പഠനങ്ങളും വെളിപ്പെടുത്തുന്നു. കാസ്സിനിയിൽ നിന്നും കിട്ടിയ വിവരങ്ങളും ഈ പരികൽപനയെ പിൻതാങ്ങുന്നു.
രണ്ടു രീതിയിലാണ് ഈ പദാർത്ഥങ്ങൾ ഇവിടെ നിക്ഷേപിക്കപ്പെടുന്നത്. ഒന്നാമത്തേതും പ്രധാനപ്പെട്ടതുമായ രീതി ക്രയോവൊൾക്കാനിക് പ്രവർത്തനത്തിന്റെ ഫലമായി എൻസിലാഡസിന്റെ ദക്ഷിണധ്രുവപ്രദേശത്തു നിന്നും പുറത്തു വരുന്ന പദാർത്ഥങ്ങൾ ഇ വലയത്തിൽ നിക്ഷേപിക്കപ്പെടുന്നതാണ്. ഇങ്ങനെ പുറത്തു വരുന്ന പദാർത്ഥങ്ങളിൽ ഭൂരിഭാഗവും തിരിച്ച് എൻസിലാഡസിന്റെ പ്രതലത്തിൽ തന്നെ പതിക്കുന്നുണ്ടെങ്കിലും കുറെ പദാർത്ഥങ്ങൾ ഇതിന്റെ ഗുരുത്വശക്തിയെ ഭേദിച്ച് പുറത്തു പോകുകയും ചെയ്യുന്നുണ്ട്. എൻസിലഡസിന്റെ പലായനപ്രവേഗം മണിക്കൂറിൽ 866കി.മീറ്റർ മാത്രമാണ്. രണ്ടാമത്തെ രീതി ഉൽക്കകളും മറ്റും എൻസിലാഡസിന്റെ പ്രതലത്തിൽ വന്നു പതിക്കുമ്പോൾ തെറിച്ചു പോകുന്ന പദാർത്ഥങ്ങൾ ഈ വലയത്തിന്റെ ഭാഗമാകുന്നതാണ്. ഇത് എൻസിലാഡസിനു മാത്രമല്ല; വലയത്തിനകത്തുള്ള എല്ലാ ഉപഗ്രഹങ്ങൾക്കും ബാധകമാണ്.
ആകൃതിയും വലിപ്പവും
എൻസിലാഡസ് താരതമ്യേന ഒരു ചെറിയ ഉപഗ്രഹമാണ്. 505കി.മീറ്റർ മാത്രമാണ് ഇതിന്റെ വ്യാസം. ശനിയുടെ കൂടുതൽ പിണ്ഡമുള്ള ഉപഗ്രഹങ്ങളിൽ ആറാം സ്ഥാനമാണ് എൻസിലാഡസിനുള്ളത്. ടൈറ്റൻ, റീ, ലാപെറ്റസ്, ഡിയോൺ, തെതിസ് എന്നിവയാണ് എൻസിലാഡസിനെക്കാൾ വലിയവ. ശനിയുടെ ഗോളാകൃതിയിലുള്ള ഏറ്റവും ചെറിയ ഉപഗ്രഹവും എൻസിലാഡസ് തന്നെയാണ്. ഇതിന്റെ യഥാർത്ഥ രൂപം എലിപ്സോയ്ഡ് ആണെന്ന് കാസ്സിനി ചിത്രങ്ങളിൽ നിന്നും മനസ്സിലാക്കിയിട്ടുണ്ട്.
അന്തരീക്ഷം
കാസ്സിനിയുടെ ആദ്യസമീപപ്പറക്കലിൽ തന്നെ എൻസിലാഡസിന്റെ അന്തരീക്ഷത്തെ പറ്റി മനസ്സിലാക്കാൻ കഴിഞ്ഞിരുന്നു. അന്തരീക്ഷത്തിന്റെ സ്രോതസ്സ് അഗ്നിപർവ്വതം, ജലപ്രവാഹം, വാതകങ്ങളുടെ പുറംതള്ളൽ എന്നിവയാകാം എന്നു കരുതുന്നു. എൻസിലാഡസിന്റെ അന്തരീക്ഷത്തിൽ അടങ്ങിയിട്ടുള്ളത് 91% നീരാവി, 4% നൈട്രജൻ, 3.2% കാർബ്ബൺ ഡൈയോക്സൈഡ് എന്നിവയാണ്.
ആന്തരികഘടന
കാസ്സിനി ദൗത്യം തുടങ്ങിയതിനു ശേഷം എൻസിലാഡസിനെ പറ്റി വളരെയേറെ വിവരങ്ങൾ ലഭ്യമായിട്ടുണ്ട്. പിണ്ഡം, ആകൃതി, ഉപരിതലം, അന്തർഭാഗം എന്നിവയെ കുറിച്ചെല്ലാം ഇങ്ങനെ പുതിയ വിവരങ്ങൾ കിട്ടിയിട്ടുണ്ട്.
വോയേജർ ദൗത്യം എൻസിലാഡസ് ഏതാണ്ട് മുഴുവനായും മഞ്ഞുകട്ടകൾ കൊണ്ടാണ് നിർമ്മിക്കപ്പെട്ടിരിക്കുന്നത് എന്നാണ് നിരീക്ഷിച്ചത്. എന്നാൽ കാസ്സിനി മുൻ‌ധാരണകളെ എല്ലാം ഏതാണ്ട് തിരുത്തിയെഴുതി. പിണ്ഡം മുൻപ് വിചാരിച്ചിരുന്നതിനേക്കാൾ വളരെയേറെ കൂടുതലാണെന്ന് മനസ്സിലായി. സാന്ദ്രത 1.61ഗ്രാം/സെ.മീ3 ആണെന്നും തിരിച്ചറിഞ്ഞു. ഈ സാന്ദ്രത ശനിയുടെ മറ്റു ഇടത്തരം ഉപഗ്രഹങ്ങളുടെ സാന്ദ്രതയെക്കാൾ വളരെ കൂടുതലായിരുന്നു. ഇത് എൻസിലാഡസിൽ ഉയർന്ന തോതിൽ സിലിക്കേറ്റും ഇരുമ്പും അടങ്ങിയിട്ടുണ്ട് എന്നതിനു തെളിവായി.
ശനിയുടെ പല ഉപഗ്രഹങ്ങളും ഗ്രഹരൂപീകരണത്തിനു ശേഷം ബാക്കിവന്ന അവശിഷ്ടപദാർത്ഥങ്ങൾ കൊണ്ടു നിർമ്മിച്ചവയാണ്. ഇവയിൽ ആയുസ്സു കുറഞ്ഞ റേഡിയോ ആക്ടീവ് പദാർത്ഥങ്ങളായിരുന്നു അന്തർഭാഗത്തുണ്ടായിരുന്നത്. ഇവയിൽ അലൂമിനിയം-26, അയേൺ-60 തുടങ്ങിയ അർദ്ധായുസ്സ് വളരെ കുറഞ്ഞവ വേഗത്തിൽ ഈ ഉപഗ്രഹങ്ങളുടെ ആന്തർഭാഗത്തെ ചൂടുപിടിപ്പിച്ചു കൊണ്ട് അവസാനിച്ചു. എന്നാൽ എൻസിലാഡസ്സിൽ അർദ്ധായുസ്സ് കൂടിയ ഇനം റേഡിയോ ആക്റ്റീവ്പദാർത്ഥങ്ങളാണ് ഉള്ളത്. ഇത് അതിനെ വളരെ പെട്ടെന്ന് ചൂടാറി തണുക്കുന്നതിൽ നിന്നും രക്ഷിച്ചു. ഇപ്പോഴും താപം ഉൽസർജ്ജിക്കുവാനുള്ള കഴിവ് എൻസിലാഡസിന് കിട്ടുന്നത് ഇതുകൊണ്ടാണ്. റേഡിയേഷന്റെയും വേലിയേറ്റപ്രവർത്തനങ്ങളുടെയും ഫലമായി എൻസിലാഡസിന്റെ ആന്തരിക താപനില 1000K വരെ ഉയർന്നു. ഇത് മാന്റിൽ ഉരുകുന്നതിന് കാരണമാകുന്നു. എൻസിലാഡസ് സജീവമായിരിക്കുന്നതിന്റെ ഒരു കാരണം ഇതാണ്. .
കുറിപ്പുകളും അവലംബങ്ങളും
വിശദീകരണക്കുറിപ്പുകൾ
അവലംബങ്ങൾ
അവലംബം
വർഗ്ഗം:ഉപഗ്രഹങ്ങൾ വർഗ്ഗം:സൗരയൂഥം വർഗ്ഗം:ശനിയുടെ ഉപഗ്രഹങ്ങൾ
യൂസാസേത്ത്
പുരാതന ഈജിപ്റ്റിൽ ആരാധിച്ചിരുന്ന ഒരു ദേവിയാണ് യൂസാസേത്ത് (ഇംഗ്ലീഷ്: Iusaset). എല്ലാ ദൈവങ്ങളുടേയും പിതാമഹി എന്നൊരു വിശേഷണം യൂസ്സാസേത്ത് ദേവിക്ക് ഉണ്ട്. എങ്കിലും പിതാമഹ സ്ഥാനത്തെകുറിച്ച് പരാമർശമില്ലാത്തതിനാൽ യൂസാസേത്ത് ദേവിയെ എല്ലാ സൃഷ്ടിയുടെയും നിദാനമായ മാതൃദേവിയായാണ് കരുതിയിരുന്നത്. നിരവധി രീതിയിൽ യൂസാസേത്ത് ദേവിയുടെ നാമം ഉച്ചരിക്കാറുണ്ട്. ഗ്രീക് ഭാഷയിൽ ദേവി സെയൗസിസ് ( Saosis /ˌseɪˈoʊsᵻs/.)എന്നാണ് അറിയപ്പെടുന്നത്.
ഇക്വറ്റോറിയൽ വൊർട്ടെക്‌സ് എക്‌സ്‌പെരിമെന്റ്‌
ഇക്വറ്റോറിയൽ വൊർട്ടെക്‌സ് എക്‌സ്‌പെരിമെന്റ്‌ (Equatorial Vortex Experiment - EVEX) എന്നത് ഭൂമിയുടെ ഉപരിഭാഗത്തുണ്ടാകുന്ന വൈദ്യുത കൊടുങ്കാറ്റുകളെക്കുറിച്ച് കൂടുതലായി മനസ്സിലാക്കുവാനും, അത്തരം കൊടുങ്കാറ്റുകൾ രൂപം കൊള്ളുന്നത് പ്രവചിക്കാനും നാസയുടെ ആഭിമുഖ്യത്തിൽ നടന്നു വരുന്ന ഒരു പരീക്ഷണമാണ്. ഇത്തരം വൈദ്യുത കൊടുങ്കാറ്റുകളെക്കുറിച്ച് കൂടുതൽ കാര്യങ്ങൾ മനസ്സിലാക്കാനായി ഭൂമധ്യരേഖയ്ക്കടുത്ത് ഉണ്ടാകുന്ന ചുഴികളെ സൗണ്ടിംഗ് റോക്കറ്റുകൾ ഉപയോഗിച്ച് പഠിക്കാനാണ്‌ ഈ പരീക്ഷണം നടത്തുന്നത്.
അന്തരീക്ഷത്തിന്റെ മുകൾ പാളിയിൽ ഉണ്ടാകുന്ന കൊടുങ്കാറ്റുകൾ ഉപഗ്രഹ സംപ്രേഷണത്തേയും, ജി.പി.എസ്. ഉപകരണങ്ങളുടെ പ്രവർത്തനത്തേയും ഏതെല്ലാം തരത്തിൽ പ്രതികൂലമായി ബാധിക്കുന്നുണ്ട് എന്ന് മനസ്സിലാക്കുക എന്നതാണ് ഈ പരീക്ഷണത്തിന്റെ പ്രധാന ലക്ഷ്യം. നാലു റോക്കറ്റ് വിക്ഷേപണങ്ങൾ അടങ്ങുന്ന ഈ പരീക്ഷണത്തിന്റെ ഭാഗമായി രണ്ട് സൗണ്ടിംഗ് റോക്കറ്റുകൾ 2013 മെയ് മാസം 7-ാം തിയതി മാർഷൽ ദ്വീപിൽ നിന്നും വിജയകരമായി വിക്ഷേപിച്ചു.
അവലംബം
വർഗ്ഗം:റോക്കറ്റ്‌ - അപൂർണ്ണലേഖനങ്ങൾ
ചന്ദ്രചൂഡ
പുരന്ദരദാസൻ ശങ്കരാഭരണം-രാഗമാലിക രാഗത്തിൽ ചിട്ടപ്പെടുത്തിയ ഒരു കൃതിയാണ് ചന്ദ്രചൂഡ. കന്നഡഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.
പല്ലവി ശങ്കരാഭരണം
ചന്ദ്രചൂഡ ശിവ! ശങ്കര! പാർവതീരമണനേ! നിനഗെ നമോ നമ! സുന്ദര! മൃഗധര! പിനാകധനുകര! ഗംഗാശിര! ഗജചർമാംബരധര!
അനുപല്ലവി ശങ്കരാഭരണം
നന്ദിവാഹന ! ആനന്ദദിന്ദ മൂർ ജഗദി മെരവ നീനേ അന്ദു അമൃതഘട്ടദിന്ദ ഉദിസിദ വിഷ തന്ദു ഭുജിസിദവ നീനേ
ചരണം 1 സുനാദ വിനോദിനി
കന്ദർപന ക്രോധദിന കൺ തെരെദു കൊന്ദ ഉഗ്രനു നീനേ ഇന്ദിരേശ ശ്രീരമണനാമവ ചന്ദദി പൊഗളുവ നീനേ
ചരണം 2 തോഡി
ബാലമൃഗൻഡന കാലനു എളെവാഗ പാലിസിദവ നിനേ കാളകൂടവനുപാനമാഡിദനീലകണ്ഠനുനിനേ
ചരണം 3 കമാസ്
വലയദി കപാല പിഡിദു ഭിക്ഷെ ബേഡോ ദിഗംബര നീനേ ജാലമാഡിദ ഗോപാലനെംബ ഹെണ്ണിഗെ മരുളാദവ നീനേ
ചരണം 4 കമാസ്
ധരെഗെ ദക്ഷിണ കാവേരീതീര കുംഭപുര വാസനു നീനേ
ചരണം 5 തോഡി
കരദല്ലി വീണയ ഗാനവ മാഡുവ ഉരഗഭൂഷണ നീന
ചരണം 6 സുനാദ വിനോദിനി
കൊരളലി ഭസ്മ രുദ്രാക്ഷവ ധരിസിദ പരമവൈഷ്ണവ നീനേ
പുറത്തേക്കുള്ള കണ്ണികൾ
വർഗ്ഗം:പുരന്ദരദാസൻ ചിട്ടപ്പെടുത്തിയ കൃതികൾ വർഗ്ഗം:കന്നഡ ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ശങ്കരാഭരണം രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
ബെൽജിയൻ ദേശീയ ദിനം
വർഷം തോറും ജൂലൈ 21 ന് അനുസ്മരിക്കുന്ന ബെൽജിയത്തിന്റെ ദേശീയ അവധി ദിനമാണ് ബെൽജിയൻ ദേശീയ ദിനം (ഡച്ച്: Nationale feestdag van België; ഫ്രഞ്ച്: Fête nationale belge; ജർമ്മൻ: Belgischer Nationalfeiertag). രാജ്യത്തെ പത്ത് പൊതു അവധി ദിവസങ്ങളിൽ ഒന്നാണിത്. 1831-ൽ ബെൽജിയത്തിലെ ആദ്യത്തെ രാജാവായി ലിയോപോൾഡ് ഒന്നാമൻ അധികാരപദവി ഏറ്റെടുക്കുന്ന വാർഷികം ആയി ഇത് അടയാളപ്പെടുത്തുന്നു.
ചരിത്രം
നെപ്പോളിയൻ യുദ്ധങ്ങൾക്ക് ശേഷം, ബെൽജിയം യുണൈറ്റഡ് നെതർലാൻഡിന്റെ ഭാഗമായി. വർദ്ധിച്ചുവരുന്ന അശാന്തിക്ക് ശേഷം, ബെൽജിയൻ വിപ്ലവം 1830 ആഗസ്‌റ്റിനും ഒക്‌ടോബറിനും ഇടയിൽ ഡച്ച് സേനയെ രാജ്യത്ത് നിന്ന് പുറത്താക്കി. നവംബറോടെ, വിവിധ വിപ്ലവ വിഭാഗങ്ങൾ ദേശീയ സ്വാതന്ത്ര്യം എന്ന ആശയത്തിന് ചുറ്റും കൂടിച്ചേർന്ന് ഒരു സ്വതന്ത്ര ബെൽജിയൻ രാഷ്ട്രത്തിനായി ഒരു ഭരണഘടന തയ്യാറാക്കാൻ തുടങ്ങി. അക്കാലത്ത് പ്രചാരത്തിലുള്ള റൊമാന്റിക് ദേശീയതയെ പ്രതിഫലിപ്പിക്കുന്ന ഒരു ഭരണഘടനാപരവും ജനകീയവുമായ രാജവാഴ്ചയായി ഇത് മാറുമെന്ന് തീരുമാനിച്ചു. ഒരു രാജാവിനെ തിരയുമ്പോൾ, വിപ്ലവകാരികൾ യുണൈറ്റഡ് കിംഗ്ഡത്തിൽ ജനപ്രിയനായ ജർമ്മൻ പ്രഭുവായിരുന്ന സാക്സെ-കോബർഗ്-ഗോഥയിലെ ലിയോപോൾഡ് രാജകുമാരനെ തീരുമാനിച്ചു. 1831 ജൂലൈ ആദ്യം ലിയോപോൾഡ് ബ്രസ്സൽസിൽ എത്തി. ജൂലൈ 21 ന് ഭരണഘടനയോട് കൂറ് പുലർത്തി രാജ്യത്തിന്റെ ആദ്യത്തെ രാജാവായി. 1831 ജൂലൈ 21 ആധുനിക ബെൽജിയം രാജ്യത്തിന്റെ തുടക്കമായി കണക്കാക്കപ്പെടുന്നു.
പുറംകണ്ണികൾ
വർഗ്ഗം:ജൂലൈ മാസത്തെ വിശേഷദിനങ്ങൾ
ചാർകോട്ട്–ബൗച്ചാർഡ് അന്യൂറിസം
ബ്രയിൻ വാസ്കുലേച്ചറിലെ ചെറിയ രക്തക്കുഴലുകളിൽ (300 മൈക്രോമീറ്ററിൽ താഴെ വ്യാസമുള്ള) സംഭവിക്കുന്ന അന്യൂറിസമാണ് ചാർകോട്ട്-ബൗച്ചാർഡ് അന്യൂറിസം. വിട്ടുമാറാത്ത രക്താതിമർദ്ദവുമായി ബന്ധപ്പെട്ടിരിക്കുന്ന ഈ അന്യൂറിസം മിക്കപ്പോഴും ബാസൽ ഗാംഗ്ലിയയുടെ ലെന്റികുലോസ്ട്രിയറ്റ് വെസ്സലുകളിലാണ് സ്ഥിതിചെയ്യുന്നത്. മസ്തിഷ്ക രക്തസ്രാവത്തിനുള്ള ഒരു സാധാരണ കാരണമാണ് ചാർകോട്ട്-ബൗച്ചാർഡ് അന്യൂറിസം.
അടയാളങ്ങളും ലക്ഷണങ്ങളും
ചാർകോട്ട്-ബൗച്ചാർഡ് അന്യൂറിസം പൊട്ടിയാൽ ഇൻട്രാസെറിബ്രൽ രക്തസ്രാവത്തിലേക്ക് നയിക്കും, ഇത് പെട്ടെന്നുള്ള ഫോക്കൽ പരാലിസിസ് അല്ലെങ്കിൽ സംവേദനക്ഷമത നഷ്ടപ്പെടുന്ന ഹെമറാജിക് സ്ട്രോക്കിന് കാരണമാകും.
പാത്തോഫിസിയോളജി
തലച്ചോറിലെ ചെറിയ പെനിട്രേറ്റിങ്ങ് രക്തക്കുഴലുകളിലെ അന്യൂറിസമാണ് ചാർകോട്ട്-ബൗച്ചാർഡ് അനൂറിസം. അവ രക്താതിമർദ്ദവുമായി ബന്ധപ്പെട്ടിരിക്കുന്നു. മിഡിൽ സെറിബ്രൽ ആർട്ടറിയുടെ ലെന്റികുലോസ്ട്രിയറ്റ് ശാഖയാണ് ഇതിൽ ഉൾപ്പെടുന്ന സാധാരണ ധമനി. ഹൈപ്പർടെൻസിവ് രക്തസ്രാവം സംഭവിക്കുന്ന സാധാരണ സ്ഥലങ്ങളിൽ പുട്ടമെൻ, കോഡേറ്റ്, തലാമസ്, പോൺസ്, സെറിബെല്ലം എന്നിവ ഉൾപ്പെടുന്നു.
ഏതൊരു അന്യൂറിസത്തെയും പോലെ, ഒരിക്കൽ രൂപപ്പെട്ടാൽ ലാപ്ലേസ് നിയമത്തിന് അനുസൃതമായി ഇതിനും വികസിക്കാനും ഒടുവിൽ വിണ്ടുകീറാനുമുള്ള പ്രവണതയുണ്ട്.
രോഗനിർണയം
സാധാരണയായി സിടി ആൻജിയോഗ്രാഫിയിലൂടെ ഇത് കണ്ടെത്താനാവില്ല. ഡയബറ്റിക് റെറ്റിനോപ്പതി പോലെയുള്ള അസുഖങ്ങളിൽ റെറ്റിനയിൽ കാണുന്ന മൈക്രോഅന്യൂറിസം കണ്ടെത്താൻ ഒഫ്താൽമോസ്കോപ്പി, ഫണ്ടസ് ഫോട്ടോഗ്രഫി, എഫ്.എഫ്.എ, ഒ.സി.ടി എന്നിവ ഉപയോഗിക്കാം.
ചരിത്രം
ഫ്രഞ്ച് ഡോക്ടർമാരായ ജീൻ-മാർട്ടിൻ ചാർകോട്ട്, ചാൾസ്-ജോസഫ് ബൗച്ചാർഡ് എന്നിവരുടെെ പേരാണ് ചാർകോട്ട്- ബൗച്ചാർഡ് അന്യൂറിസത്തിന് നൽകിയിരിക്കുന്നത്. ചാർക്കോട്ടിനു കീഴിൽ ഡോക്ടറൽ ഗവേഷണം നടത്തുന്നതിനിടെയാണ് ബൗച്ചാർഡ് ഈ അന്യൂറിസം കണ്ടെത്തിയത്.
അവലംബം
വർഗ്ഗം:മസ്തിഷ്കം
ഗുഡ് ഫെല്ലാസ്
Imdb movie ലിസ്റ്റിൽ 17-ആം സ്ഥാനം പിടിച്ച ചിത്രമാണ് GOODFELLAS. Wiseguy എന്ന പേരിൽ Nicholas Pileggi എഴുതിയ നോവലിനെ ആധാരമാക്കി Nicholas Pileggiയും Martin Scorsese യും ചേർന്ന് തിരക്കഥ എഴുതി Martin Scorsese സംവിധാനം ചെയ്തു 1990ൽ പുറത്തിറങ്ങിയ English ചിത്രമാണിത്. ചെറുപ്പം തൊട്ടേ അധോലക നായകൻ ആവണം എന്നായിരുന്നു ഹെന്റിയുടെ (Ray Liotta) ആഗ്രഹം. അതിനായി ഹെന്റി ചെറുപ്പത്തിൽ തന്നെ പഠനം ഉപേക്ഷിച്ചു. അവിടുത്തെ ഒരു പ്രാദേശിക നേതാവായ പോളി എന്ന ഒരാൾക്കുവേണ്ടി ജോലികൾ ചെയ്യുന്നു. അവിടെവെച്ച് അയാൾ ജിമ്മി (Robert De neiro) ടോമി (Jo Pesci) എന്നിവരുമായിചേർന്ന് ജോലികൾ ചെയ്യുന്നു. തൊട്ടടുത്ത വിമാനത്താവളത്തിൽ നിന്ന്പുറത്തുവരുന്ന ചരക്കു വാഹനങ്ങൾ കൊള്ളയടിച്ചു അവർ ധാരാളം പണംസമ്പാദിക്കുന്നു. ഇതിടയിൽ ഒരു പാർടിയിൽ വച്ച് ഹെന്റി കേരൻ -ഉമായി പരിചയപ്പെടുന്നു. ഈ ബന്ധം വിവാഹത്തിൽ കലാശിക്കുന്നു. തുടക്കത്തിൽ ഹെൻറി യുടെജീവിതരീതികളുമായി കേരന് പോരുതപ്പെടാനായില്ലെങ്കിലും മെല്ലെ മെല്ലെ അവള് ആ ജീവിത രീതികളുമായി പൊരുത്തപ്പെടുന്നു. ഇതിനിടയിൽ ഹെന്റി മറ്റൊരു യുവതിയുമായി വിവാഹേതരബന്ധം പുലര്തുന്നു. ഇത് കേരൻ അറിയാനിടയാവുകയും അവരുടെ ദാമ്പത്യബന്ധം തകർച്ചയുടെ  വക്കോളമെത്തുന്നു. തുടർന്ന് പോളിയുടെയും ജിമ്മിയുടെയും ഇടപെടൽ മൂലം കുറെയൊക്കെ പ്രശ്നങ്ങൾ പരിഹരിക്കപ്പെടുന്നു ഇതിനിടയിൽ  ഒരു കൊലപാതക കേസിൽപ്പെട്ട്  ഹെന്റി ജയിലിലാവുന്നു ജയിലിൽ വച്ച് അയാൾ മയക്കുമരുന്ന് കച്ചവടം ആരംഭിക്കുന്നു  ജയിലിൽനിന്ന് പുറത്തിറങ്ങിയ അയാൾ   ടോമിയേയും ജിമ്മിയേയും കൂട്ടുപിടിച്ചു വൻ തോതിൽ മയക്കുമരുന്ന് കച്ചവടത്തിൽഏർപ്പെടുന്നു. തുടർന്ന് അവർ ജിമ്മിയുടെ നേതൃത്വത്തിൽ ഒരു വൻ കൊള്ള നടത്തുന്നു. പോലീസിനു സംശയം തോന്നാതിരിക്കാൻ അല്പ്പകാലതെക്ക് കൊള്ളമുതൽ ചെലവാക്കുന്നതിൽ നിന്ന് ജിമ്മി കൂട്ടാളികളെ വിലക്കുന്നുണ്ട്. ഇത് അനുസ്സരിക്കാത്തവർ ഓരോരുത്തരായി കൊല്ലപ്പെടുന്നു ഇതിനിടയിൽ ഹെന്റി മയക്കുമരുന്ന് കൈവശം വച്ചതിനു പിടിയലാവുന്നു .തന്റെവാക്ക്കേൾക്കാതെ മയക്കുമരുന്ന് കച്ചവടത്തിൽഏർപ്പെട്ടെ ഹെന്രിയെ പോളിയും കൈവിടുന്നു. Henry Hill ന്റെകണ്ണുകളിലൂടെ1970 കളിലെ ന്യൂയോർക്ക് നഗരത്തിന്റെ ഇരുണ്ടമുഖവും ഹെന്രിയുടെയും സംഘത്തിന്റെയും ജീവിതത്തിലെ ഉയർച്ചതാഴ്ചകളുടെ കഥയാണ്‌ ചിത്രം പറയുന്നത്. പ്രധാന റോളുകളിൽ അഭിനേതാക്കളുടെ പ്രകടനം ചിത്രത്തിന്റെ വിജയത്തിൽ ഒരു നിർണായക പങ്കു വഹിച്ചു. 6 മുൻനിരഓസ്കാർ നോമിനേഷനുകൾ നേടിയചിത്രത്തിലെ അഭിനയത്തിന് Jo Pesci മികച്ച സഹനടനുള്ള പുരസ്കാരം നേടി. പ്രേക്ഷകപ്രീതിയും നിരൂപക പ്രശംസയും ഒരുപോലെനേടിയ ചിത്രം ഇതുവരെ പുറത്തിറങ്ങിയ മികച്ച അധോലോക സിനിമകളിൽ  ഒന്നായി വാഴ്ത്തപ്പെടുന്നു
ഐഹോളെ
ചാലൂക്യരാജാകന്മാരുടെ ആദ്യകാല തലസ്ഥാനമായിരുന്നു ഐഹോളെ. കർണ്ണാടകസംസ്ഥാനത്തിലെ ബഗൽക്കോട്ട് ജില്ല യിലാണ് ഈ പുരാതനപട്ടണം.
ധാരാളം പുരാതനക്ഷേത്രസമുച്ചയങ്ങൾ ചിതറിക്കിടക്കുന്ന ഇവിടെ ജൈന- ബുദ്ധ-ഹൈന്ദവസംസ്കൃതികൾ സഹവസിച്ചിരുന്നുവെന്ന് പുരാവസ്തുഗവേഷകർ ചൂണ്ടിക്കാട്ടുന്നു. ഇവിടെ നടത്തിയ ഉത്ഖനനത്തിനിടയിൽ ചാലൂക്യർക്കുമുമ്പുള്ള ഇഷ്ടികക്കെട്ടിടങ്ങളും കണ്ടെത്തപ്പെട്ടിട്ടുണ്ട്. ചാലൂക്യരുടെ ഉദയകാലമായ സി.ഇ. ആറാം നൂറ്റാണ്ടിനുമുമ്പേ തന്നെ ഒരു ജനപഥമെന്ന നിലയിൽ ഇവിടം വളർന്നുകഴിഞ്ഞിരുന്നു.
വർഗ്ഗം:പുരാതന ജനപദങ്ങൾ വർഗ്ഗം:ഇന്ത്യാചരിത്രം വർഗ്ഗം:ഇന്ത്യയിലെ മുൻകാല തലസ്ഥാനനഗരങ്ങൾ വർഗ്ഗം:കർണാടകയിലെ വിനോദസഞ്ചാരകേന്ദ്രങ്ങൾ
ഉദ്യോഗസ്ഥഭരണം
ഉദ്യോഗസ്ഥന്മാരുടെ മേധാവിത്വത്തിലുള്ള ഭരണത്തെ ഉദ്യോഗസ്ഥഭരണം എന്നുപറയുന്നു. പൊതുകാര്യങ്ങൾ കൈകാര്യം ചെയ്യുന്നതിനുള്ള സർക്കാരാഫീസിനെ സൂചിപിക്കുന്ന ബ്യൂറോ (bureau) എന്ന ഫ്രഞ്ചുപദത്തിൽ നിന്നാണ് ബ്യൂറോക്രസി (bureaucracy) എന്ന പ്രയോഗം ഉണ്ടായത്. ഫ്രാൻസിൽ സർക്കാർ ഉദ്യോഗസ്ഥരുടെ മേശവിരിയെ പരമർശിക്കുന്നതിനാണ് ബ്യൂറോ എന്ന പദം ആദ്യമായി പ്രയോഗിച്ചത്. ഉദ്യോഗസ്ഥഭരണം എന്ന പദത്തിന് ചുവപ്പുനാട അല്ലെങ്കിൽ കാര്യക്ഷമതാരാഹിത്യം എന്നീ ധ്വനികളാണുള്ളത്. കാലക്രമേണ ഉദ്യോഗസ്ഥദുഷ്പ്രഭുത്വം എന്ന അർഥം അതിനു കൈവന്നു എന്നു മാത്രം. ഈ അർഥത്തിൽ ഇപ്പോൾ ഈ പദം ഉദ്യോഗസ്ഥന്മാരെ വിമർശിക്കുന്നതിനായി ഉപയോഗിച്ചു വരുന്നു.
സമാന്യ സ്വഭാവങ്ങൾ
നിർദിഷ്ടമായ ഒരു ഔപചാരിക സംഘടനാ സംവിധാനത്തെ പരാമർശിക്കുന്നതിന്  ഉദ്യോഗസ്ഥഭരണം എന്ന പദം ഉപയോഗിക്കുന്നു. ഈ പദം ഉദ്യോഗസ്ഥവൃന്ദം (civil service) എന്ന അർഥത്തിലും ഉപയോഗിക്കാറുണ്ട്. ഒരുപ്രകൃയ എന്ന അർഥവും ഇതുൾക്കൊള്ളുന്നു. സംഘടനാരൂപം എന്ന നിലയിൽ ഇതിന് ചില സ്വഭാവവിശേഷങ്ങളുണ്ട്. ഇവനിയമരൂപത്തിൽ ആവിഷ്കരിച്ചത് ജർമൻ സാമൂഹിക ശാസ്ത്രജ്ഞനായ മാക്സ് വെബ്ബർ (1864 - 1920) ആണ്. തുടങ്ങിയവയാണ് ഘടനാപരമായ സവിശേഷതകൾ. ഉദ്യോഗസ്തഭരണത്തിന്റെ മൗലിക ലക്ഷണങ്ങൾ പൂർണ വികസിതമായ തൊഴിൽ വിഭജനവും തൊഴിൽ വൈദഗ്ദ്ധ്യവത്കരണവും (functional specialization) ആണ്. ഓരോ പദവിയുടെയും ഉത്തരവാദിത്തത്തെ സംബന്ധിച്ച സൂക്ഷ്മായ വിശദ നിർവചനങ്ങളിലൂടെയാണ് ഈ തൊഴിൽ വിഭജനം സാധിക്കുന്നത്. ഭരണപരമായ ചട്ടങ്ങളിലൂടെ നിർണയിക്കുന്ന നിശ്ചിതാധികാര മേഖലകൾ എന്ന തത്ത്വമനുസരിച്ചാണ് ഓരോപദവിയിലുള്ള ഉദ്യോഗസ്തന്മാരുടെ ജോലികൾ തീരുമാനിക്കുക. പൗരാണിക ഭരണ വ്യവസ്ഥകളിൽ (ഉദാഹരണം ഫ്യൂഡൽ സംവിധാനം) മേലാൾ കീഴാൾ ബന്ധം വ്യക്തിഗതമായിരുന്നു. ഈ ബന്ധത്തിനടിസ്ഥാനം പാരമ്പര്യത്തിന്റെ പവിത്രതയിലുള്ള വിശ്വാസമായിരുന്നു. ഉദ്യോഗസ്ഥ ഭരണത്തിൽ അതല്ല സ്ഥിതി. ഉദ്യോഗസ്ഥന്റെ കൂറ് ഉന്നതപദവിയോടായിരിക്കും; ആപദവിയിൽ അവരോധിതനായിരിക്കുന്ന വ്യക്തിയോടല്ല. ഉന്നതോദ്യോഗസ്ഥനും കീഴ്ജീവനക്കാരും തമ്മിലുള്ള ബന്ധതെ സംബന്ധിച്ച യുക്തിസഹവും നിർവ്യക്തികവും (impersonal) ആയ ചട്ടങ്ങള്ളുണ്ടെന്നതാണ് മറ്റൊരു സവിശേഷത.
കുടുംബപദവി, രാഷ്ടീയബന്ധം എന്നിവ ഉദ്യോഗസ്ഥ നിയമനത്തിന്റെ മാനദണ്ഡങ്ങളായി പരിഗണിക്കാറില്ല. ചുമതലകൾ ഫലപ്രദമായി നിർവഹിക്കുന്നതിനാവശ്യമായ യോഗ്യതയുണ്ടോ എന്നതിന്റെ അടിസ്ഥാനത്തിലാണ് ഒരാളുടെ നിയമനം നടത്തുന്നത്. ഒരു വ്യക്തി ഭരണസംവിധാണത്തിൽ പ്രവേശിച്ചുകഴിഞ്ഞാൽ തന്റെ ഏകജീവിതമാർഗ്ഗം ആ ഉദ്യോകമായി തീരുന്നു. ഉദ്യൊഗസ്ഥനു വേതനം ലഭിക്കുന്നു. പദവി അടിസ്ഥാനമാക്കിയാണ് വേദനം നിശ്ചയിക്കുന്നത് അല്ലാതെ ഉത്പാദനക്ഷമതയല്ല വേദനത്തിനടിസ്ഥാനം. ഒരുദ്യോഗസ്ഥനു തന്റെ സ്ഥാനം കൈമാറ്റം ചെയ്യുവാനോ അനന്തരാവകാശിക്കു സമ്മാനിക്കുവാനോ സാധ്യമല്ല. ഉദ്യോഗത്തിൽ നിന്നു വിരമിക്കുന്നതിന് പ്രായപരിധി നിശ്ചയിട്ടുണ്ട് ആ പ്രായപരിധി കഴിയുമ്പോൾ വിരമിക്കണം.
ഉദ്യോഗസ്ഥഭരണ ഭരണസമ്പ്രദായത്തിന്റെ പ്രധാന മെച്ചം കേന്ദ്രീകരണം, ഐക്യം, കർമക്ഷമത എന്നിവ പ്രദാനം ചെയ്യുന്നു എന്നതാണ്. പ്രൊഫസർ ഗൈ കെയറുടെ അഭിപ്രായത്തിൽ കൂട്ടായ പരിശ്രമഫലങ്ങൾ ഏറ്റവും കാര്യക്ഷമമായി നേടാൻ കഴിയുന്ന ഒരു മാതൃകയായി, ജോലിയുടെയും വ്യക്തികളുടെയും വ്യവസ്ഥിതമായ ഒരു സമന്വയം ആണ് ഉദ്യോഗസ്ഥ ഭരണവ്യവസ്ഥ. ഓരോ ഉദ്യോഗസ്ഥനും തന്റെ തൊട്ടടുത്ത മേലധികാരിയോടും അങ്ങനെ അന്തിമമായി രാഷ്ട്രത്തലവനോടും ഉത്തരവദിത്വം വഹിക്കുന്നു.
ഉദ്യോഗസ്ഥഭരണത്തിൽ ചില ന്യൂനതകൾ ഉണ്ട്. ചാക്രിക ക്രമണം (circumlocation) ആണ് ഇതിൽ പ്രധാനം. സുദീർഘവും സുനിശ്ചിതവും നിർദിഷ്ടവുമായ നടപടിക്രമമനുസരിച്ച് എന്തും വളച്ചുകെട്ടിപറയുന്നതിനും പ്രവർത്തിക്കുന്നതിനുമുള്ള ശീലത്തെയാണ് ഈ പദംകൊണ്ട് ഉദ്ദേശിക്കുന്നത്. എത്രയേറെ അടിയന്തര സ്വഭാവമുള്ള സംഗതിയായാലും ചിട്ടപ്പെടുത്തിയ നടപടിക്രമങ്ങളുടെ നൂലാമാലകൾ പൂർത്തിയാക്കിയശേഷമേ തീരുമാനമുണ്ടാവുകയുള്ളൂ. പൊതുഭരണം പൊതുജനാഭിപ്രയത്തോട് ഉത്തരവാദരഹിതമായും പ്രതികരണശൂന്യമായും വർത്തിക്കുന്നു എന്നതാണ് മറ്റൊരുന്യൂനത. തന്മൂലം ഉദ്യോഗസ്ഥരും സാമാന്യജനങ്ങളും തമ്മിൽ അഗാധമായ വിടവുണ്ടാകുന്നു. ഉദ്യോഗസ്ഥന്മാർ മേധാവിത്വബോധം (superiority complex) പുലർത്തുകയും അവരുടെ സമീപനം അരോചകമായിതീരുകയും ചെയ്യുന്നു
ഔപചാരികത്വം ഉദ്യോഗസ്ഥഭരണത്തിന്റെ മറ്റൊരു തകരാറാണ്. വസ്തുതകൾ മുഴുവനും കുറഞ്ഞ ചെലവിൽ കുറഞ്ഞ സമയത്തിനുള്ളിൽ മനസ്സിലാക്കാൻ ഉപചാരപരത ഉദ്യോഗസ്ഥനെ സഹായിച്ചേക്കാം. എന്നാൽ അതധികമാകുമാകുമ്പോൾ വിധിതീർപ്പിനുള്ള ശേഷി മരവിക്കുന്നതിനിടയാക്കുന്നു. പുറത്ത് രാഷ്ട്രീയ സാഹചര്യത്തിൽ വരുന്ന മാറ്റത്തോട് പ്രതികരണമൊന്നുമില്ലാത്ത യാഥാസ്ഥിതിക ശക്തിയാണ് ഉദ്യോഗസ്ഥഭരണം. ഉദ്യോഗസ്ഥർക്ക് അനുവർത്തിക്കേണ്ടി വരുന്ന ക്രമീകൃത നടപടികളും ഔപചാരികത്വവുമാവാം ഈ തകരാറിനു കാരണം
External link
വർഗ്ഗം:ഭരണസം‌വിധാനങ്ങൾ
ഹോഗ്ഗർ മൌണ്ടൻസ്
ഹോഗ്ഗർ മൗണ്ടൻസ് (Arabic: جبال هقار‎‎, Berber: idurar n Ahaggar, Tuareg: Idurar Uhaggar), തെക്കൻ അൾജീരിയയിലെ മദ്ധ്യ സഹാറയിൽ ഉത്തരായനരേഖയ്ക്കു സമാന്തരമായി സ്ഥിതിചെയ്യുന്ന ഒരു മലയോര പ്രദേശമാണ്. അഹാഗ്ഗർ മൗണ്ടൻസ് എന്നും അറിയപ്പെടുന്നു. ഈ മലനിരകൾ ഏകദേശം 550,000 ചതുരശ്ര കിലോമീറ്റർ (212,000 ചതുരശ്ര മൈൽ) പ്രദേശത്തു വ്യാപിച്ചുകിടക്കുന്നു.
ചരിത്രം
അൾജീരിയൻ തലസ്ഥാനമായ അൾജിയേർസിന് ഏകദേശം 1,500 കി.മീ (930 മൈൽ) തെക്കായിട്ടാണ് ഈ മലയോര മേഖല സ്ഥിതി ചെയ്യുന്നത്. ഭൂരിഭാഗവും പാറക്കെട്ടുകളടങ്ങിയ മരുഭൂമിയായ ഈ പ്രദേശം സമുദ്രനിരപ്പിൽനിന്ന് 900 മീറ്ററിലധികം (3,000 അടി) ഉയരത്തിലാണ് സ്ഥിതിചെയ്യുന്നത്. ഈ പ്രദേശത്തെ ഏറ്റവും ഉയരമുള്ള പർവ്വതമായ മൌണ്ട് തഹാത്ത് 2,908 മീറ്റർ (9,541 അടി) ഉയരമുള്ളതാണ്. ഏകദേശം 2 ബില്ല്യൻ വർഷങ്ങൾവരെ പഴക്കമുള്ള മെറ്റാമോർഫിക് ശിലകൾ അടങ്ങിയതാണ് പർവ്വതനിരകൾ. എന്നിരുന്നാലും അടുത്തകാലത്തെ അഗ്നിപർവ്വത പ്രവർത്തനങ്ങൾ കാരണമായി പുതിയ പാറകളടങ്ങിയ പ്രദേശങ്ങളും കണ്ടുവരുന്നു.
അവലംബം
വർഗ്ഗം:അൾജീറിയയിലെ ദേശീയോദ്യാനങ്ങൾ
മാട്ടൂർ (കർണ്ണാടക)
കർണ്ണാടകയിലെ ഷിമോഗ ജില്ലയിലെ ഒരു സാധാരണ ഗ്രാമമാണ് മറ്റൂർ അഥവാ മത്തൂരു. കർണ്ണാടകയുടെ  തലസ്ഥാനമായ ബാംഗ്ലൂരിൽ നിന്നും 8 കിലോമീറ്റർ അകലമുള്ള ഷിമോഗ ജില്ലയിലാണ് മട്ടൂർ സ്ഥിതി ചെയ്യുന്നത്. ദൈനംദിന ജീവിതത്തിൽ സംസ്കൃത ഭാഷ ഉപയോഗിക്കുന്ന ആളുകളാണ് ഉള്ളത്. സംസ്കൃതം സംഭാഷണത്തിനായി ഉപയോഗിക്കുന്ന ഇവിടെ വെറും 1500 ഓളം ആളുകൾ മാത്രമാണ് താമസിക്കുന്നത്. തുംഗാ നദിയുടെ കരയിലാണ് മട്ടൂർ സ്ഥിതി ചെയ്യുന്നത്.
1981ൽ ഇവിടെ സംസ്കൃത ഭാരതിയെന്ന സംഘടനയുടെ 10 ദിവസം നീണ്ടു നിൽക്കുന്ന ഒരു വർക് ഷോപ്പ് നടക്കുകയുണ്ടായി. സംസ്കൃതത്തിന്റെ പ്രാധാന്യം പരിചയപ്പെടുത്തുക, ഭാഷയെ പ്രോത്സാഹിപ്പിക്കുക തുടങ്ങിയ ലക്ഷ്യങ്ങളായിരുന്നു വർക് ഷോപ്പിനുണ്ടായിരുന്നത്. അന്ന് ക്ലാസിൽ ഗ്രാമീണരെല്ലാം വളരെ ഉത്സാഹത്തോടെയാണ് പങ്കെടുത്തത്. ക്ലാസിൽ പങ്കെടുക്കാനെത്തിയ ഉഡുപ്പിയിലെ ഒരു സന്യാസി ഗ്രാമീണരോട് ഇനി സംസ്കൃതം സംസാരിക്കുന്ന ഗ്രാമമെന്ന വിശേഷണം നേടിയെടുക്കണമെന്ന് പറയുകയും ചെയ്തു. അങ്ങനെയാണ് ഇവിടം സംസ്കൃത ഗ്രാമമായി മാറുന്നത്. മൂന്നു പതിറ്റാണ്ട് മുൻപ് ആരംഭിച്ച ഈ ദൗത്യത്തിന്റെ പേരിലാണ് മട്ടൂർ ഗ്രാമം ഇന്ന് പ്രശസ്തമായിരിക്കുന്നത്. ഏകദേശം അറുന്നൂറോളം വർഷങ്ങൾക്കു മുൻപ് കേരളത്തിൽ നിന്നും തമിഴ്നാട്ടിൽ നിന്നും കുടിയേറിയ ബ്രാഹ്മണരാണ് ഈ നാടിന്റെ അവകാശികൾ. സങ്കേതിസ് എന്നാണ് ഇവരുടെ സമുദായം അറിയപ്പെടുന്നത്. അഗ്രഹാര മാതൃകയിലുള്ള ഗ്രാമാണ് ഇത്. ഗ്രാമത്തിന്റെ നടുവിൽ ക്ഷേത്രവും, പാഠശാലയും കാണാം. ഇവിടുത്തെ മിക്ക ഭവനങ്ങളും ഒരു സംസ്കൃത പാഠശാല കൂടിയാണ്. കർണ്ണാടകയിലെ മിക്ക സർവ്വകലാശാലകളിലും ഇവിടെ നിന്നുള്ള ഒരു സംസ്കൃത അധ്യാപകനെയെങ്കിലും കാണാം. പ്രശസ്ത വയലിനിസ്റ്റ് വെങ്കട്ടരാമൻ, ഗമക വിദ്വാൻ എച്ച്. ആർ കേശവമൂർത്തി തുടങ്ങിയവർ ഇവിടെ നിന്നുള്ളവരാണ്.മ
താമ്രോദരൻ ഗൗളിക്കിളി
വിതരണം
ഗംഗാനദിക്ക് തെക്കാണ് ഇവയെ കാണുന്നത്. ടെറായി- ഗംഗാ തടത്തിലും മദ്ധ്യ ഇന്ത്യയിലും സുന്തർബൻ, പൂർവ്വഘട്ടം, പശ്ചിമഘട്ടം എന്നിവിടങ്ങളിൽ കാണുന്നു.
പ്രജനനം
ഫെബ്രുവരി തൊട്ട് ജൂലായ് വരെയാണ് പ്രജനന കാലം.
അവലംബം
വർഗ്ഗം:ഇന്ത്യയിലെ പക്ഷികൾ വർഗ്ഗം:ബംഗ്ലാദേശിലെ പക്ഷികൾ വർഗ്ഗം:നേപ്പാളിലെ പക്ഷികൾ
കേക്
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
സണ്ണിസൈഡ്
ചാർളി ചാപ്ലിൻ എഴുതി സംവിധാനം ചെയ്ത് 1919-ൽ പുറത്തിറങ്ങിയ അമേരിക്കൻ ലഘുചലച്ചിത്രമാണ് സണ്ണിസൈഡ്. (മലയാളം പരിഭാഷ: സൂര്യപ്രകാശമേൽക്കുന്ന ഭാഗം) ഫസ്റ്റ് നാഷണൽ പിക്ചേഴ്സിന്റെ മൂന്നാമത്തെ ചലച്ചിത്രമാണിത്.
സ്വീകാര്യത
1919 ജൂൺ 16-നു ന്യൂയോർക്ക്‌ ടൈംസ് ചിത്രത്തിന്റെ നിരൂപണം പ്രസിദ്ധീകരിക്കുകയുണ്ടായി:
ചിത്രത്തിലെ അപ്സരസ്സുകളുടെ നൃത്തം വാസ്ലവ് നിസിന്ഗിയുടെ L'après-midi d'un faune എന്ന ബാലേനൃത്തത്തിന്റെ പാരഡിയായോ അല്ലെങ്കിൽ അതിനോടുള്ള ബഹുമാനസൂചകമായോ കണക്കാക്കുന്നു.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ വർഗ്ഗം:നിശ്ശബ്ദചലച്ചിത്രങ്ങൾ വർഗ്ഗം:ഹാസ്യ ചലച്ചിത്രങ്ങൾ
ജോസഫ് ആൽബർട്ട് അമൻ
ഒരു ജർമ്മൻ ഗൈനക്കോളജിസ്റ്റായിരുന്നു ജോസഫ് ആൽബർട്ട് അമൻ (ജനനം:ജൂലൈ 1, 1866, മ്യൂണിക്കിൽ; മരണം: 17 ഒക്ടോബർ 1919, കോൺസ്റ്റാൻസിൽ). അദ്ദേഹത്തിന്റെ പിതാവ്, ജോസഫ് ആൽബർട്ട് അമനും (1832-1906) ഒരു ഗൈനക്കോളജിസ്റ്റ് ആയിരുന്നു.
സ്ത്രീ ജനനേന്ദ്രിയത്തിന്റെ ഘടനയിലും ഹിസ്റ്റോളജിയിലും അദ്ദേഹത്തിന് പ്രത്യേക താൽപ്പര്യമുണ്ടായിരുന്നു. 1897-ൽ അദ്ദേഹം Kurzgefasstes Lehrbuch der mikroskopisch-gynäkologischen Diagnostik, മൈക്രോസ്കോപ്പിക് ഗൈനക്കോളജിക്കൽ ഡയഗ്നോസ്റ്റിക്സിന്റെ പാഠപുസ്തകം പ്രസിദ്ധീകരിച്ചു. കൂടാതെ, ജന്മനായുള്ള അഭാവത്തിൽ ("അമാൻസ് ഓപ്പറേഷൻ") കൃത്രിമ യോനി സൃഷ്ടിക്കുന്നതിനുള്ള ഒരു ശസ്ത്രക്രിയ അവതരിപ്പിച്ചതിന്റെ ബഹുമതിയും അദ്ദേഹത്തിനുണ്ട്.
അവലംബം
വർഗ്ഗം:1919-ൽ മരിച്ചവർ വർഗ്ഗം:1866-ൽ ജനിച്ചവർ
ഹളേബീഡു
പന്ത്രണ്ടാം നൂറ്റാണ്ടിലെ ഹൊയ്സാള സാമ്രാജ്യത്തിന്റെ രാജധാനിയായിരുന്നു ഹളേബീഡു. പഴയ പട്ടണം എന്നാണ് ഈ കന്നടവാക്കിന്റെ അർത്ഥം. ഭാമനി സുൽത്താന്മാർ പിൽക്കാലത്ത് പലതവണ ഈ പട്ടണം ആക്രമിച്ച് നശിപ്പിക്കുകയുണ്ടായി.
കർണ്ണാടകയിലെ ഹാസൻ ജില്ലയിലാണ് ഈ സ്ഥലം. ഇവിടത്തെ ഹൊയ്സാളേശ്വരക്ഷേത്രം പ്രസിദ്ധമാണ്.
എലിയാസ് ആഷ്മോൾ
എലിയാസ് ആഷ്മോൾ (Elias Ashmole (/ɨlaɪʌs æʃmoʊl/; 23 മെയ് 1617 – 18 മെയ് 1692)) പ്രസിദ്ധനായ ബ്രിട്ടീഷ് പുരാവസ്‌തു ഗവേഷകനും, രാഷ്ട്രീയ പ്രവർത്തകനും , ജ്യോത്സ്യനും ആയിരുന്നു. ആൽകെമി വിദ്യാർഥി ആയിരുന്ന ഇദ്ദേഹം ബ്രിട്ടീഷ് ആഫീസർ ആഫ് ദ ആംസ് ( British Officer of the Arms ) പദവിയും വഹിച്ചിരുന്നു. 1642–1651 കാലഘട്ടത്തിൽ നടന്ന ഇംഗ്ലീഷ് ആഭ്യന്തരയുദ്ധ സമയത്ത് ഇദ്ദേഹം രാജഭരണത്തെ അനുകൂലിച്ചിരുന്നു. യുദ്ധാന്തരം ചാൾസ് രണ്ടാമൻ രാജാവ് ഇദ്ദേഹത്തിനു പല പദവികളും നൽകി.
മികച്ച പുരാവസ്തു ഗവേഷകൻ ആയിരുന്ന ഇദ്ദേഹം ബാക്കോണിയൻ രീതി പിന്തുടർന്ന പ്രകൃതി നിരീക്ഷകനും ആയിരുന്നു. ഇംഗ്ലീഷ് ചരിത്രം, നിയമം , നാണയശാസ്‌ത്രം, ദേശവർണ്ണനം , രസവാദവിദ്യ ( ആൽകെമി ) , ജ്യോതിഷം,ജ്യോതിശാസ്ത്രം,സസ്യശാസ്ത്രം തുടങ്ങിയ വിഷയങ്ങളിലും അദ്ദേഹത്തിനു അവഗാഹം ഉണ്ടായിരുന്നു.
അവലംബം
വർഗ്ഗം:1617-ൽ ജനിച്ചവർ വർഗ്ഗം:1690-കളിൽ മരിച്ചവർ
കൂനൻ കാട്
വിചിത്ര രൂപത്തിലുള്ള ഏകദേശം 400 പൈന്മരങ്ങളുടെ ഒരു തോട്ടമാണ് കൂനൻ കാട് (Crooked Forest). (Krzywy Las). പോളണ്ടിലെ പശ്ചിമ പൊമെറേനിയയിലെ, നോവെ സാർനോവോയിൽ ആണ് ഇത് ഉള്ളത്.
ഏതാണ്ട് 1930 -കളിൽ നട്ടുപിടിപ്പിച്ച ഏതാണ്ട് 400 ഓളം മരങ്ങൾ ആണ് ഇവിടെയുള്ളത്. അന്ന് ഈ സ്ഥലം ജർമനിയുടെ കീഴിൽ ആയിരുന്നു. ഏതോ രീതിയിൽ ഉള്ള മനുഷ്യന്റെ ഇടപെടൽ നടന്നുവെന്നു കരുതുന്നുണ്ടെങ്കിലും അതിനു അനുവർത്റ്റിച്ച രീതിയെപ്പറ്റിയോ ഉദ്ദ്യേശത്തെപ്പറ്റിയോ ഇന്നും അറിവില്ല. വള്ളങ്ങളോ ഫർണിച്ചറോ ഉണ്ടാക്കാൻ സ്വാഭാവികമായിത്തന്നെ വളയ്ക്കാൻ വേണ്ടി ചെയ്തതാണെന്നു കരുതുന്നവരുണ്ട്. ഒരു മഞ്ഞുമഴ മരങ്ങളെ വീഴ്‌ച്ചിയതാണെന്നു കരുതുന്നവരും ഉണ്ടെങ്കിലും ആർക്കും ഇന്നുവരെ കൃത്യമായി ഇതിന്റെ കാരണങ്ങൾ അറിയില്ല.
പുറത്തേക്കുള്ള കണ്ണികൾ
വർഗ്ഗം:സവിശേഷമായ മരങ്ങൾ
ശ്രീനാരായണ ഗുരു ഓപ്പൺ യൂണിവേഴ്സിറ്റി
പൊതുസമൂഹത്തിൻറെ വിദ്യാഭ്യാസ നിലവാരം ഉയർത്തുന്നതിനും നിലവിലുള്ള വിദൂരവിദ്യാഭ്യാസ കോഴ്സുകൾ ഒരു കുടക്കീഴിൽ കൊണ്ടുവരുന്നതിനും കേരള സർക്കാർ കൊല്ലം ആസ്ഥാനമായി ആരംഭിക്കുന്ന സർവകലാശാലയാണ് ‘ശ്രീനാരായണ ഗുരു ഓപ്പൺ യൂണിവേഴ്സിറ്റി’. ഇന്ത്യയിലെ പതിന്നാലാമത്തെ ഓപ്പൺ സർവകലാശാലയാണിത്. ഇതിനായി ഓർഡിനൻസ് പുറപ്പെടുവിക്കാൻ ഗവർണറോട് ശുപാർശ ചെയ്യുന്നതിന് മന്ത്രിസഭ തീരുമാനിച്ചിട്ടുണ്ട്. 2020 ഒക്ടോബർ 2 ന് കൊല്ലത്തെ കുരീപ്പുഴയിലാണ് സർവകലാശാലയുടെ താത്കാലിക ആസ്ഥാനം. മറ്റു സർവകലാശാലകളുടെ ഘടനതന്നെയാകും ഓപ്പൺ സർവകലാശാലയ്ക്കും. ഭരണനിർവഹണത്തിന് സർവകലാശാലാ സിൻഡിക്കേറ്റും അക്കാദമിക കാര്യങ്ങൾക്ക് അക്കാദമിക് കൗൺസിലും ഉണ്ടാകും.
വട്ടമുടി
തെയ്യം പോലുള്ള അനുഷ്ഠാനകലകളിൽ ദേവതാ വേഷങ്ങൾക്ക് തലയിൽ ചൂടാനുപയോഗിക്കുന്ന അലങ്കാരമാണ് വട്ടമുടി. ആടുപാമ്പേ.. എന്ന പ്രശസ്തമായ നാടൻപാട്ടിൽ പാക്കനാരുടെ വട്ടമുടിയെക്കുറിച്ച് പരാമർശമുണ്ട്.
ശ്രീനാരായണ ഗുരു ഓപ്പൺ യൂണിവേഴ്സിറ്റി
നാല്‌ വർഷത്തെ കാലാവധിയുള്ള സർവകലാശാല സെനറ്റിനും സിൻഡിക്കറ്റിനും നേരത്തെ അന്തിമരൂപമായിരുന്നു. ഇതിൻപ്രകാരം ഗവർണർ ചാൻസലറും ഉന്നത വിദ്യാഭ്യാസ മന്ത്രി പ്രോ ചാൻസലറുമാകും.
വട്ടമുടി
തെയ്യത്തിലെ വട്ടമുടി
തെയ്യത്തിലുപയോഗിക്കുന്ന മുപ്പതിലധികം തിരുമുടികളുണ്ട്. വട്ടമുടി, ചട്ടമുടി, പൊതച്ചമുടി, ഓലമുടി, പാളമുടി, പീലിമുടി, പൂക്കട്ടി, പുറത്തട്ട്, കൊണ്ഡൽമുടി തൊപ്പിച്ചമയം, ഓലച്ചമയം, ഇലമുടി എന്നീ വിവിധപേരുകളിൽ അവ അറിയപ്പെടുന്നു. പൊതുവേ പുതിയ ഭഗവതിയ്ക്ക് വട്ടമുടിയാണലങ്കാരം. തെയ്യാട്ടച്ചമയങ്ങളിൽ മുടിയലങ്കാരങ്ങൾക്കും മെയ്യലങ്കാരങ്ങൾക്കും മുഖ്യസ്ഥനമുണ്ട്. മുള, കമുക്, പട്ട് എന്നിവയാണ് വട്ടമുടി നിർമ്മാണത്തിനുപയോഗിക്കുന്നത്. ചെത്തിപ്പൂ, കുരുത്തോല എന്നിവയും ഉപയോഗിക്കാറുണ്ട്.
ശ്രീനാരായണ ഗുരു ഓപ്പൺ യൂണിവേഴ്സിറ്റി
കോഴ്സുകൾ
തുടക്കത്തിൽ 17 ബിരുദ കോഴ്സുകളും 15 ബിരുദാനന്തര ബിരുദ കോഴ്സുകളുമാണ് സർവകലാശാലയിലുണ്ടാവുക. അടിസ്ഥാന ശാസ്ത്രം, സാങ്കേതിക ശാസ്ത്രം, ഭാഷ, കല, സംസ്കാരം, രാഷ്ട്രീയം, ആരോഗ്യം, തൊഴിൽ, കൃഷി, വ്യവസായം, വിനോദസഞ്ചാരം, നിയമം, പരിസ്ഥിതി തുടങ്ങിയ വിഷയങ്ങളിൽ കോഴ്സുകൾ നടത്തുന്നതിനും ഗവേഷണത്തിനുമുള്ള സൗകര്യങ്ങൾ നിർദിഷ്ട സർവകലാശാലയിൽ ഉണ്ടായിരിക്കും. കോഴ്‌സ് പൂർത്തിയാക്കാനാകാത്തവർക്ക് അതുവരെയുള്ള  പഠനമനുസരിച്ച് ഡിപ്ലോമ സർട്ടിഫിക്കറ്റ് നൽകും. ദേശീയ- അന്തർദേശീയ തലത്തിലെ ,പ്രഗൽഭരായ അധ്യാപകരുടേയും വിദഗ്ധരുടേയും ഓൺലൈൻ ക്ലാസുകൾ സർവകലാശാലയുടെ പ്രത്യേകതയായിരിക്കും. സർക്കാർ എയിഡഡ് കോളേജുകളുടെ  ലാബും മറ്റ് അടിസ്ഥാന സൗകര്യവും പുതിയ സർവകലാശാലക്കായി പ്രയോജനപ്പെടുത്തും. ചവറ ഗവ.കോളേജ്, കൊല്ലം എസ്എൻ, ഫാത്തിമ, ടികെഎം കോളേജുകളുമായാവും ആദ്യം ഒപ്പിടുക. പരമ്പരാഗത കോഴ്‌സുകൾക്ക് പുറമെ നൈപുണ്യ വികസന കോഴ്‌സും നടത്തും. രജിസ്‌ട്രേഷൻമുതൽ മൂല്യനിർണയംവരെയുള്ള എല്ലാ പ്രവർത്തനങ്ങളും ഓൺലൈനിലാണ്‌. ഇതിന്റെ നിയന്ത്രണത്തിന്‌ അഞ്ച്‌ ഐടി വിദഗ്ധരടങ്ങുന്ന പ്രത്യേക സൈബർ കൗൺസിലുമുണ്ട്‌. വിദേശഭാഷകൾ ഉൾപ്പെടെയുള്ള കോഴ്‌സുകൾ കോഴ്‌സുകൾ ഏത്‌ പ്രായത്തിലുള്ളവർക്കും ഇവിടെ പഠിക്കാം.
വട്ടമുടി
കഥകളിയിലെ വട്ടമുടി
കഥകളിയിൽ ഹനുമാന്റെ വേഷത്തിനും വട്ടമുടി എന്ന അലങ്കാരം ഉപയോഗിക്കാറുണ്ട്. കടത്തനാട്ട് കോവിലകത്തെത്തിയ ഒരു ഫ്രഞ്ച് സായ്പ് രാജാവിന് സമ്മാനിച്ച തൊപ്പി കണ്ട് കളിയോഗത്തിൽ ഇതേമാതൃകയിൽ ഹനുമാന് വട്ടമുടി നിർമ്മിക്കുവാൻ നിർദ്ദേശിച്ചെന്നും വെള്ളക്കാരെല്ലാം വാനരവംശത്തിൽപ്പെട്ടതാണെന്ന കൗതുകത്താലാണിതെന്നും പരാമർശമുണ്ട്. വട്ടമുടിയാട്ടം ഒരു കലാരൂപമായി അവതരിപ്പിക്കപ്പെടുന്നു. കൂടാതെ ഹനുമാൻ, നന്ദികേശ്വരൻ എന്നിവരുടെ വെള്ളത്താടിയ്ക്ക് വട്ടമുടി എന്നും പേരുണ്ട്.
ശ്രീനാരായണ ഗുരു ഓപ്പൺ യൂണിവേഴ്സിറ്റി
താത്കാലിക ആസ്ഥാനം
കുരീപ്പുഴയിലെ ചൂരവിള ജോസഫ് ഡെവലപ്മെന്റ് ഫൗണ്ടേഷൻ കെട്ടിടമാണ് താത്കാലിക ആസ്ഥാനമായി നിശ്ചയിച്ചിട്ടുള്ളത്. പന്ത്രണ്ടായിരം ചതുരശ്ര അടി വിസ്തൃതിയുള്ള മൂന്നുനില കെട്ടിടത്തിൽ 800 പേർക്ക് ഇരിക്കാവുന്ന ഓഡിറ്റോറിയവും രണ്ട് ലിഫ്‌റ്റുകളും നൂറ് കാറുകൾക്ക് പാർക്കിംഗ് സൗകര്യവുമുണ്ട്.
അംഗീകാരം
നിയമത്തിലൂടെ സംസ്ഥാന സർക്കാർ സ്ഥാപിച്ച ഓപ്പൺ സർവകലാശാലയ്ക്ക് യു.ജി.സി അംഗീകാരം പിന്നീട് മതിയെന്നും. വി.സി, പി.വി.സി, രജിസ്ട്രാർ, പരീക്ഷാ കൺട്രോളർ തുടങ്ങിയ നിയമനങ്ങൾ നടത്തിയ ശേഷം യു.ജി.സി അംഗീകാരത്തിന് അപേക്ഷിക്കുമെന്നും ഇത് വിദ്യാർത്ഥികളുടെ പ്രവേശനത്തെയോ പഠനത്തെയോ ബാധിക്കില്ലെന്നും ഉന്നതവിദ്യാഭ്യാസവകുപ്പ് വ്യക്തമാക്കിയിട്ടുണ്ട്.
വട്ടമുടി
അവലംബം
വർഗ്ഗം:തെയ്യം
ശ്രീനാരായണ ഗുരു ഓപ്പൺ യൂണിവേഴ്സിറ്റി
വൈസ് ചാൻസലർ
ശ്രീനാരായണ ഗുരു ഓപ്പൺ സർവകലാശാലയുടെ ആദ്യ വൈസ്‌ ചാൻസലറായി ഡോ. പി.എം. മുബാറക്‌ പാഷയെയും പ്രോ- വിസിയായി ഡോ. എസ്‌ വി. സുധീർ, രജിസ്‌ട്രാറായി ഡോ. പി.എൻ. ദിലീപ്‌ എന്നിവരെയും നിയമിക്കാൻ മന്ത്രിസഭായോഗം തീരുമാനിച്ചു.
അവലംബം
വർഗ്ഗം:കേരളത്തിലെ സർവ്വകലാശാലകൾ വർഗ്ഗം:ഉന്നത വിദ്യാഭ്യാസം വർഗ്ഗം:കൊല്ലം ജില്ല
എവറീസ്റ്റ് ഗാൽവാ
അവലംബം
വർഗ്ഗം:കൊല ചെയ്യപ്പെട്ട ശാസ്ത്രജ്ഞർ വർഗ്ഗം:1832-ൽ മരിച്ചവർ വർഗ്ഗം:1811-ൽ ജനിച്ചവർ വർഗ്ഗം:ഗണിതശാസ്ത്രജ്ഞർ വർഗ്ഗം:ഗണിതം
നവ ആത്മീയ പ്രസ്ഥാനം
മുൻപുണ്ടായിരുന്ന മതപ്രസ്ഥാനങ്ങളും തത്ത്വജ്ഞാനസംഹിതകളും, പ്രത്യേകിച്ചും പത്തൊൻപതാം നൂറ്റാണ്ടിലെ തിയോസഫിക്കൽ സൊസൈറ്റി, ഗ്ർജിയെഫ് തുടങ്ങിയ കൂട്ടായ്മകളും, നവ ആത്മീയ പ്രസ്ഥാനങ്ങൾക്കു പ്രചോദനമായിട്ടുണ്ടു. അതിഭൗതികവാദത്തിന്റെയും സനാതന തത്ത്വശാസ്ത്രത്തിന്റെയും(Perennial philosophy) സ്വാശ്രയ മനശാസ്ത്രത്തിന്റെയും (Self-help psychology), കൂടാതെ ബൗദ്ധ-ഹിന്ദു-യോഗ പഠനങ്ങളുടെയും ആശയങ്ങളെ ഇവ പിന്തുടരുന്നു.
ഏഴാംമുദ്ര
മലയാള സാഹിത്യ രംഗത്തു തനതായ ഇടം നേടിയ സാഹിത്യകാരനായ കാക്കനാടൻ എഴുതിയ നോവലാണ് ഏഴാം മുദ്ര.
അവലംബം
വർഗ്ഗം:നോവലുകൾ
സൂയ് രാജവംശം
581 എ.ഡി.മുതൽ 618 എ.ഡി. വരെയുള്ള 37 വർഷം മാത്രം ചൈന ഭരിച്ച രാജവംശമാണ് സൂയ് രാജവംശം.( Sui dynasty )
തെക്കും വടക്കുമുള്ള രാജവംശങ്ങളെ ഏകീകരിച്ച് ചൈന മുഴുവനും ഹാൻ ചൈനീസ് വംശജരുടെ ഭരണത്തിങ്കീഴിൽ കൊണ്ടുവരാൻ സൂയ് രാജവംശത്തിന്റെ കാലത്ത് സാധിച്ചു. സൂയ് രാജവംശമുണ്ടാക്കിയ അടിത്തറയിലാണ് പിന്നീട് വന്ന താങ് രാജവംശം അവരുടെ സാമ്രാജ്യം പടുത്തുയർത്തിയത്.
ബുദ്ധമത വിശ്വാസിയായിരുന്ന സൂയി വെൻ ചക്രവർത്തി (നാരായണ) ആണു സൂയ് രാജവംശം സ്ഥാപിച്ചത്. സൂയ് രാജവംശത്തിന്റെ തലസ്ഥാനമായിരുന്ന ചാങ്ഹാൻ (Chang'an) പിന്നീട് ഡാക്സിങ്(581–605) ലുയൊയാങ്(Luoyang 605–618) എന്നീ പേരുകളിലും അറിയപ്പെട്ടിരുന്നു. ഭൂപരിഷ്കരണം, മൂന്ന് വകുപ്പുകളും ആറു മന്ത്രിമാരും ഉൾപ്പെടുന്ന ഭരണസംവിധാനം, നാണയങ്ങളുടെ ഏകീകരണം, ബുദ്ധമതത്തിന്റെ പ്രചാരണം, ഗ്രാന്റ് കനാലിന്റെ നിർമ്മാണം,, ചൈനയിലെ വന്മതിലിന്റെ വിപുലീകരണം എന്നിവയാണ് സൂയ് രാജവംശത്തിന്റെ പ്രധാന സംഭാവനകൾ.
കൊറിയയിലെ മൂന്ന് രാജ്യങ്ങളിലൊന്നായ ഗൊഗുറെയോക്കെതിരായി നടത്തിയ സൈനികനീക്കങ്ങൾ,  പരാജയപ്പെട്ടതോടെ പൊട്ടിപ്പുറപെട്ട ജനകീയ കലാപങ്ങൾ, ചക്രവർത്തിയുടെ വധത്തിലും,  മുപ്പത്തിയേഴ് വർഷം മാത്രം നീണ്ടുനിന്ന ഈ രാജവംശത്തിന്റെ ഭരണത്തിന്റെ അവസാനത്തിനും കാരണമായി.
വെൻ ചക്രവർത്തിയും സൂയ് രാജവംശസ്ഥാപനവും
എ.ഡി. 577-ൽ തെക്കും വടക്കുമുള്ള രാജവംശങ്ങളുടെ അവസാന കാലത്തോടെ വടക്കൻ ഷൗ രാജവംശം, വടക്കൻ ക്വി രാജ്യത്തെ കീഴടക്കി ഉത്തരചൈനയെ ഏകീകരിച്ചു. ഹാൻ ചൈനീസ് വംശജരുടെ കീഴിലായിരുന്ന ദക്ഷിണ ചൈനയിലെ രാജ്യങ്ങൾ ന്യൂനപക്ഷമായിരുന്ന സിയാൻബീ ഭരണത്തിൻ കീഴിലായിരുന്ന ഉത്തര ചൈനയിലെ രാജാക്കൻമാർ കീഴടക്കുമെന്ന പ്രവണത അന്ന് നിലനിന്നിരുന്നു. വടക്കൻ ഷൗ കൊട്ടരത്തിലെ റീജന്റായിരുന്നു, ഹാൻ ചൈനീസ് വംശജനായ യാങ് ജിയാൻ. അദ്ദേഹത്തിന്റെ പുത്രി ഡൊവാഗർ ചക്രവർത്തിനിയും ബാല ചക്രവർത്തിയായിരുന്ന ജിങിന്റെ രണ്ടാനമ്മയും ആയിരുന്നു. കിഴക്കൻ പ്രവിശ്യകളിലെ സൈന്യത്തെ തകർത്തശേഷം യാങ് ജിയാൻ സിംഹാസനം പിടിച്ചെടുത്തു ചക്രവർത്തിയായി. ഷൗ രാജവംശത്തിലെ അൻപത്തി ഒൻപത് രാജകുമാരന്മാർവ് കൊന്നൊടുക്കിയെങ്കിലും അദ്ദേഹം സംസ്കാരമുള്ള ചക്രവർത്തി ("Cultured Emperor" എന്നാൺ* അറിയപ്പെട്ടിരുന്നത്. വെൻ ചക്രവർത്തി മുൻ ഭരണാധികാരികൾ പിന്തുടർന്ന് വന്നിരുന്ന ഹാൻ വിരുദ്ധ നയങ്ങൾ നിർത്തലാക്കുകയും ഹാൻ കുടുംബപ്പേരായ യാങ് എന്ന പേർ സ്വീകരിക്കുകയും ചെയ്തു.
മുൻ ഹാൻ രാജവംശങ്ങളുടെ കാലഘട്ടത്തിൽ അധികാരമുണ്ടായിരുന്ന കോൺഫ്യൂഷ്യസ് പണ്ഡിതന്മാരുടെ പിന്തുണ നേടിയ വെൻ ചക്രവർത്തി, ഒൻപത് റാങ്ക് സമ്പ്രദായത്തിന്റെ സ്വജനപക്ഷപാതവും അഴിമതിയും ഉപേക്ഷിക്കുകയും ചൈനയെ വീണ്ടും ഒന്നിപ്പിക്കുന്ന യുദ്ധങ്ങൾക്കായി തന്റെ സാമ്രാജ്യം ശക്തിപ്പെടുത്തുന്നതിന് നിരവധി പരിഷ്കാരങ്ങൾക്ക് തുടക്കം കുറിക്കുകയും ചെയ്തു.
തെക്കൻ ചൈനയെ കീഴടക്കാനായി വെൻ ചക്രവർത്തി ആയിരക്കണക്കിന് ബോട്ടുകൾ യാങ്‌സി നദിയിലെ ചെൻ രാജവംശത്തിന്റെ നാവിക സേനയെ നേരിടാൻ സംഘടിപ്പിച്ചു. ഈ കപ്പലുകളിൽ ഏറ്റവും വലിയവയിൽ അഞ്ച് നിലകളുള്ള ഡെക്കുകളും 800 പേരെ വഹിക്കാനുള്ള ശേഷിയും വളരെ ഉയരവും ഉണ്ടായിരുന്നു. ശത്രു കപ്പലുകളെ ആക്രമിച്ച് കേടുപാടുകൾ വരുത്താനും അവയെ തുരത്താനും ഉപയോഗിച്ച 50 അടി നീളമുള്ള ആറ് ബൂമുകളാണ് ഈ വലിയ നാവിക കപ്പലുകളിൽ ഉണ്ടായിരുന്നത്. സിയാൻബീ വംശജരടക്കമുള്ള തദ്ദേശവാസികളോടൊപ്പം ആയിടയക്ക് സൂയി വംശം കീഴടക്കിയ തെക്ക് കിഴക്കൻ ഷെഷ്വാനിലെ ആളുകളുടെ സേവനവും ചെൻ രാജവംശത്തിനെതിരെയായുള്ള യുദ്ധത്തിനായി ഉപയോഗിച്ചു.